title: Paul Cyr

text: Cyr sai kuitenkin uuden mahdollisuuden ennen kauden 1990–1991 alkua, kun hän selvitti tiensä Hartford Whalersin kokoonpanoon harjoitusleirin kautta ja allekirjoitti sopimuksen seuran kanssa 30. syyskuuta. Cyr pelasi Hartfordissa yhden kohtalaisen kauden, mutta kun entiset hyökkäystehot eivät löytyneet seuraavalla kaudella (17 peliä ja tehopisteet 0+3), tiputettiin hänet farmijoukkue Springfield Indiansiin, jossa hän pelasi kevääseen 1993 asti, jolloin hän lopetti uransa jääkiekkoilijana.


title: Pineeni

text: Pineeni (CH) on bisyklinen terpeeni, joka on tärpätin pääkomponentti. Pineenistä on kaksi rakenneisomeeriä, jotka ovat α-pineeni ja β-pineeni. Aineiden systemaattiset nimet ovat (1S,5S)-2,6,6-trimetyylibisyklo-(3,1,1)hept-2-eeni ja (1S,5S)-2,6,6-dimetyyli-2-metyleeni-(3,1,1)-heptaani. Pineeniä tavataan erityisesti mäntyjen pihkassa, mutta ne ovat tärkeitä komponentteja myös muissa kasveissa. Tärpätin pääkomponentti on alfa-pineeni. Lisäksi hyönteiset käyttävät pineenin kumpaakin muotoa hajuilla viestintään.


title: Pineeni

text: α- ja β-pineenillä on kaksi optista isomeriä, joista +-muoto kiertää valon värähtelysuuntaa myötäpäivään ja −-muoto vastapäivään.


title: Pineeni

text: Kumpaakin pineenin muotoa tuotetaan geranyylipyrofosfaatista. Välituotteena syntyy linaloolin pyrofosfaattia, syklisaation viimeisessä vaiheessa poistuu protoni.


title: Pineeni

text: Pineenin selektiivinen hapettamisreaktio tiettyjen katalyyttien läsnä ollessa on tärkeä reaktio valmistettaessa lääketeollisuudentuotteita sekä hajusteita. Yksi yleisimmin pineeniä hapettamalla valmistettava kemikaali on verbenoni.


title: Pineeni

text: Hapettaminen voidaan suorittaa yksinkertaisesti ilmassa, mutta verbenonin synteettinen valmistus edellyttää lyijy(IV)asetaatin käyttöä, mikä aiheuttaa ongelmia, koska kuten yleensäkin lyijyn yhdisteet myös lyijy(IV)asetaatti on myrkyllinen.


title: Pineeni

text: Hengitettynä pineenihuurut aiheuttavat hengitysvaikeuksia ja sekavuutta. Silmille ja iholle joutuessaan kemikaali saa aikaan punoitusta ja kirvelyä. Pineenin nieleminen aiheuttaa pahoinvointia. Pineenin palaessa synty hiilimonoksidia ja muita myrkyllisiä kaasuja. Pineeni on myrkyllistä vesieliöille. Pineenitärpätin raja-arvo ilmassa on 25 ppm. Kaatuessaan maahan aine imeytyy hyvin nopeasti ja vedessä pineeniä sisältävä tärpätti sitoutuu orgaaniseen ainekseen ja sedimenttiin.


title: Ture Erno

text: Ture Julius Erikson myöh. Erno (7. helmikuuta 1892 Turku – 24. helmikuuta 1967) oli suomalainen jääkärieverstiluutnantti. Hänen vanhempansa olivat työmies Karl Johan Julius Erikson ja Anna Sandberg. Hänet vihittiin avioliittoon vuonna 1918 Sylvi Nyyssösen kanssa.


title: Ture Erno

text: Erno kirjoitti ylioppilaaksi Turun ruotsalaisesta yhteiskoulusta vuonna 1912 ja liittyi Turkulaiseen osakuntaan. Opintojaan hän jatkoi vuosina 1912–1914 Teknillisen korkeakoulun arkkitehtiosastolla ja vuosina 1914–1915 Helsingin yliopiston filosofisen tiedekunnan historiallis-kielitieteellisellä osastolla.


title: Ture Erno

text: Erno liittyi Saksassa sotilaskoulutusta antavaan Jääkäripataljoona 27:ään 12. helmikuuta 1916 ja sijoitettiin pataljoonan 1. konekiväärikomppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joen asemasodassa ja Riianlahden rannikkoasemissa sekä Aa-joen talvitaisteluissa.


title: Ture Erno

text: Erno astui Suomen armeijan palvelukseen 11. helmikuuta 1918 vänrikiksi ylennettynä ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueenjohtajaksi 1. Jääkärirykmentin 2. Jääkäripataljoonan konekiväärikomppaniaan, missä joukko-osastossa otti osaa taisteluihin Lempäälässä, Kämärällä ja Viipurissa.


title: Ture Erno

text: Sisällissodan jälkeen Erno siirrettiin armeijan uudelleenjärjestelyn yhteydessä Kaartin jääkäripataljoonaan, josta hänet komennettiin 11. kesäkuuta 1918 Suomen senaatin puheenjohtajan erinäisten komentoasiain esittelijän nuoremmaksi adjutantiksi. Sotaministeriön kunniamerkkitoimiston sihteeriksi hänet komennettiin 1. tammikuuta 1919 ja puolustusministeriön taisteluvälineosaston asetoimiston sihteeriksi hänet siirrettiin 1. kesäkuuta 1920. Taisteluvälineosaston kuormastotoimiston toimistoupseeriksi hänet komennettiin 1. tammikuuta 1923 (jäi kuitenkin edelleen Asetoimiston palvelukseen ja määrättiin oman toimensa ohella väliaikaisesti hoitamaan Asetoimiston päällikön tehtäviä ja 1. tammikuuta 1927 Asetoimiston vanhemmaksi toimistoupseeriksi. Hänet nimitettiin 29. elokuuta 1928 Taisteluvälineosaston vanhemmaksi toimistoesiupseeriksi sekä 28. tammikuuta1938 saman osaston yleisten asiain toimiston päälliköksi. Hän on myös toiminut useasti taisteluvälineosaston päällikön viransijaisena. Suojeluskuntajärjestössä hän toimi Helsingin suojeluskunnan Sinisen rykmentin 3. pataljoonan päällikkönä vuosina 1918–1919, Akateemisen rykmentin päällikkönä vuosina 1919–1920, Akateemisen pataljoonan päällikkönä vuonna 1921 sekä hoitanut eräitä kertoja Sinisen rykmentin päällikön tehtäviä.


title: Ture Erno

text: Talvisotaan Erno osallistui Uudenmaan läänin väestönsuojelutarkastajana. Välirauhan aikana hän toimi samassa tehtävässä ja jatkosotaan hän osallistui Vaasan sotilasläänin ilmatorjuntatoimiston päällikkönä ja vuodesta 1941 alkaen Hangon Ryhmän ilmasuojelukomentajana. Vuonna 1942 hänet siirrettiin Vaasan sotilasläänin komentajan apulaiseksi ja viransijaiseksi, josta hänet komennettiin Merivoimien esikuntaan ilmasuojelukomentajaksi vuonna 1942 ja toimi tehtävässä vuoteen 1944 saakka.


title: Ture Erno

text: Sotien jälkeen Erno toimi sisäministeriön väestönsuojeluasiaintoimistossa ja siirrettiin vuonna 1945 Uudenmaan läänin virkaatekeväksi väestönsuojelutarkastajaksi. Rauman sotilaspiirin komentajaksi hänet nimitettiin vuonna 1946. Vakinaisesta palveluksesta hän erosi vuonna 1946 ja siirtyi Helsingin kaupungin palvelukseen kansanhuoltotoimiston polttoaineosaston lämpötekniseksi asiantuntijaksi ja oli tehtävässä vuoteen 1947 saakka. Hän toimi myös muutaman helsinkiläiskiinteistön isännöitsijänä. Hänet on haudattu Turun vanhalle hautausmaalle.


title: Ture Erno

text: Erno oli jäsenenä konekiväärin jalustamallilautakunnassa vuonna 1921 ja asenimityslautakunnassa vuosina 1922–1924, konekiväärin standardisoimislautakunnassa hän toimi vuonna 1924 ja konekiväärin kärrymallilautakunnassa vuonna 1925, optillisessa tähtäinvälinelautakunnassa hän toimi vuonna1927 ja hankintaohjesääntölautakunnassa vuonna 1927. Hän oli laatimassa vuonna 1925 käsikirjan Pistooleille 19 ja 23 sekä myöhemmin pistoolille 25. Hän teki laskelmat teollisuuden liikekannallepanoa ja puolustusrevisiota varten sekä teki useita matkoja ulkomaille asehankinnan ja tarkastuksen puitteissa.


title: Väinö Forsberg

text: Väinö Ilmari Forsberg (19. tammikuuta 1895 Turku – 2. lokakuuta 1966) oli suomalainen jääkärieversti. Hänen vanhempansa olivat kauppias Kristian Forsberg ja Anna Söderholm. Hänet vihittiin avioliittoon vuonna 1923 Edith Alice Nyströmin kanssa.


title: Väinö Forsberg

text: Hän kävi viisi luokkaa Turun suomalaista reaalilyseota ja suoritti seitsemännen luokan yksityisesti Käkisalmen yhteiskoulussa vuonna 1924. Suojeluskuntain päällystökoulussa järjestetyille taktiikan soveltamiskursseille hän osallistui vuonna 1927, Taistelukoulun komppanianpäällikkökurssin hän suoritti vuonna 1929 ja suojeluskuntain komentajakurssin vuonna 1931. Forsberg oli ammatiltaan konttoristi.


title: Väinö Forsberg

text: Forsberg liittyi Saksassa sotilaskoulutusta antavaan Jääkäripataljoona 27:ään 3. maaliskuuta 1916 ja sijoitettiin pataljoonan 3. komppaniaan, Hän otti osaa taisteluihin ensimmäisessä maailmansodassa Saksan itärintamalla Misse-joen, asemasodassa ja Riianlahden rannikkoasemissa sekä Aa-joen talvitaisteluissa, josta hänet siirrettiin 1. konekiväärikomppaniaan 1. marraskuuta 1917.


title: Väinö Forsberg

text: Forsberg astui Suomen armeijan palvelukseen 11. helmikuuta 1918 aliupseeriksi ylennettynä ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueenjohtajaksi 2. Jääkärirykmentin konekiväärikomppaniaan, missä joukko-osastossa otti osaa taisteluihin Kalevankankaalla ja Tampereella sekä sotatoimiin Karjalankannaksella, muun muassa Kuokkalan taistelussa.


title: Väinö Forsberg

text: Forsberg palveli sisällissodan jälkeen edelleen 2. Jääkärirykmentissä, josta myöhemmin muodostettiin Porin jalkaväkirykmentti n:o 2 ja edelleen Savon jääkärirykmentti. Hän toimi joukkueenjohtajana 2. konekiväärikomppaniassa, komppanianpäällikön tehtävät hän vastaanotti 2. helmikuuta 1920. Hänet nimitettiin päälliköksi vuonna 1927 muodostettuun Savon prikaatiin 2. pataljoonan konekiväärikomppaniaan. Hän siirtyi suojeluskuntajärjestön palvelukseen 24. toukokuuta 1928 ja sijoitettiin Viipurin suojeluskuntapiirin 15. alueen päälliköksi, josta hänet siirrettiin 1. syyskuuta 1933 Helsingin suojeluskuntapiirin 1. sotilasohjaajaksi, Suojeluskuntain päällystökouluun hänet nimitettiin opettajaksi l. kesäkuuta 1934 ja Yleisesikunnan sotilastarkastajaksi hänet nimitettiin 18. kesäkuuta 1937.


title: Väinö Forsberg

text: Talvisotaan Forsberg osallistui toimisto- ja osastopäällikkönä Kotijoukkojen esikunnassa. Jatkosotaan hän osallistui aluksi samoissa tehtävissä kuin talvisodassa ja myöhemmin hänet komennettiin päälliköksi Jalkaväen koulutuskeskus 1:een, missä tehtävässä hän toimi vuoteen 1942 saakka, jonka jälkeen hänet siirrettiin toimistopäälliköksi Kotijoukkojen esikuntaan, josta hänet siirrettiin maaliskuussa vuonna 1943 Jalkaväkirykmentti 48:n (JR 48) komentajan apulaiseksi ja myöhemmin hänet nimitettiin rykmentin komentajaksi. Vuonna 1944 hänet siirrettiin Suojeluskunnan päällystökouluun johtajaksi, missä tehtävässä hän toimi aina Suojeluskuntajärjestön lakkauttamiseen saakka. Jatkosodassa hän osallistui taisteluihin Karjalankannaksella.


title: Väinö Forsberg

text:
Sotien jälkeen Forsberg toimi Kainuun sotilaspiirin komentajana vuoteen 1945 saakka, jolloin hänet komennettiin Tuusulan sotilaspiirin komentajaksi (nimi myöhemmin Pohjois-Uudenmaan sotilaspiiri). Hän erosi vakinaisesta palveluksesta vuonna 1955. Hänet on haudattu Helsinkiin.
Käkisalmen ampumaseuran puheenjohtajana Forsberg toimi vuonna 1927. Suojeluskuntajärjestön kunnialautakunnan jäsenenä hän toimi vuonna 1939, Etelä-Hämeen sotilasläänin esikunnan kunniatuomioistuimen puheenjohtajana hän toimi vuonna 1947. Suojeluskuntain historiateoksen julkaisutoimikunnan sihteerinä hän toimi osien 1 ja 2 aikana.


title: Helmut Bellingrodt

text: Helmut Bellingrodt (s. 10. heinäkuuta 1949) on kolumbialainen ampuja. Hän on saavuttanut urallaan kahdesti 50 metrin villikarjun olympiahopeaa (Münchenistä 1972 ja 1984 Los Angelesista).


title: Ville Hämäläinen

text: Ville Tapio Hämäläinen (s. 6. heinäkuuta 1981 Lappeenranta) on suomalainen jääkiekkoilija, joka pelaa Iso-Britannian EIHL-liigan skotlantilaisjoukkue Braehead Clanissa. Hän on pelipaikaltaan keskushyökkääjä. Hämäläinen on pelityyliltään puolustava sentteri.


title: Ville Hämäläinen

text: Hämäläinen on Saimaan Pallon kasvatti. Hän teki joukkueessa liigadebyyttinsä 17-vuotiaana kaudella 1998–1999, jolloin Hämäläinen pelasi SM-liigassa 12 runkosarjaottelua tehden yhden maalin. Varsinainen tulokaskausi 1999–2000 toi hänelle 47 runkosarjaottelussa tehot 6+4=10. Hämäläinen pelasi samalla kaudella myös kolmen ottelun lainalla I-divisioonajoukkue KooKoossa ja vahvisti myös SaiPan A-nuoria, joita hän oli nostamassa A-nuorten I-divisioonasta SM-liigaan keväällä 2000. Calgary Flames varasi Hämäläisen kahdeksannella kierroksella 251. pelaajana .


title: Ville Hämäläinen

text: Kausi 2000–2001 Hämäläisellä päättyi 42 runkosarjaottelun jälkeen, helmikuussa 2001 tulleen olkapäävamman takia. Kaudella 2001–2002 hän vahvisti myös SaiPan A-nuoria, joissa Hämäläinen voitti Suomenmestaruuden keväällä 2002. Kaudeksi 2002–2003 hän siirtyi vuoden mittaisella sopimuksella Tapparan riveihin. Lokakuussa 2002 joukkue lainasi Hämäläisen toistaiseksi voimassa olleella sopimuksella Mestis-joukkue Forssan Palloseuraan, jossa hän pelasi lopulta 13 ottelua joulukuuhun saakka. Hämäläinen voitti Tapparassa Suomenmestaruuden keväällä 2003.


title: Ville Hämäläinen

text: Hämäläinen siirtyi kaudeksi 2003–2004 Mestis-joukkue Kalevan Palloon, jonka sisäisen piste- ja maalipörssin hän voitti tehoilla 21+25=46. Hämäläinen sijoittui sekä Mestiksen maali- että pistepörssissä kolmanneksi ja jakoi jälkimmäisen tilaston kolmannen sijan Salamoiden Karo Koivusen kanssa. Hän voitti Mestiksen-mestaruuden keväällä 2004. Kaudella 2004–2005 Hämäläinen jakoi Mestiksen pistepörssin kuudennen sijan joukkuetoverinsa Marko Ahosillan ja Kiekko-Vantaan Matias Lopin kanssa. Hän voitti taas Mestiksen-mestaruuden keväällä 2005, jolloin KalPa nousi myös SM-liigaan. Huhtikuussa 2005 Hämäläinen teki vuoden mittaisen jatkosopimuksen KalPan kanssa.


title: Ville Hämäläinen

text: Kaudella 2005–2006 Hämäläiseltä odotettiin lopullista läpimurtoa SM-liigassa, mutta hänen vireensä laski varsin pirteän alun jälkeen. Hämäläisen runkosarjaa lyhensi 12 ottelulla hänen vuodenvaihteessa kärsimä selkäkramppi. Maaliskuussa 2006 Hämäläinen teki kaksivuotisen jatkosopimuksen KalPan kanssa. Kaudella 2007–2008 hän teki pitkään odotetun läpimurtonsa ja osoitti osaavansa pelata isoa roolia SM-liigassa. Hämäläinen teki SM-liigan yhden kauden piste-ennätyksensä tehoilla 14+18=32, joilla hän oli KalPan paras maalintekijä ja kolmanneksi paras pistemies.


title: Ville Hämäläinen

text: Huhtikuussa 2008 Hämäläinen solmi kaksivuotisen sopimuksen Hämeenlinnan Pallokerhon kanssa. Hänen ensimmäinen kautensa 2008–2009 jäi siellä kuitenkin lyhyeksi lokakuussa 2008 tulleen olkapäävamman takia. Hämäläinen pelasi vain 11 runkosarjaottelua, mutta oli HPK:n vahvuudessa taas kevään 2009 pudotuspeleissä. Kaudeksi 2010–2011 hän siirtyi kaksivuotisella sopimuksella Jokereihin. Hämäläinen jäi Jokereissa varsin pieneen rooliin ja aloitti toisen sopimuskautensa 2011–2012 lainalla Kiekko-Vantaassa. Lokakuussa 2011 hän palasi aluksi Karjala-turnaukseen asti kestäneellä lainasopimuksella HPK:hon paikkaamaan loukkaantumisia. Marraskuussa HPK teki Hämäläisen kanssa loppukauden kattaneen sopimuksen.


title: Ville Hämäläinen

text: Kaudeksi 2012–2013 Hämäläinen palasi 1+1-vuotisella sopimuksella kasvattajaseuraansa SaiPaan. Hänet nimettiin joukkueen varakapteeniksi. Joulukuussa 2012 SaiPa käytti Hämäläisen sopimuksessa olleen option ja teki vuoden mittaisen jatkosopimuksen hänen kanssaan. Marraskuussa 2013 sitä jatkettiin kahdella vuodella kevääseen 2016 saakka. Kaudella 2015–2016 Hämäläinen jakoi pudotuspeleissä SaiPan sisäisen pistepörssin voiton Chad Raun ja Lasse Lappalaisen kanssa tehtyään kuudessa puolivälieräottelussa tehot 1+2=3. Hän jakoi myös joukkueen sisäisen tehotilaston voiton Sami Venäläisen kanssa lukemalla +2.


title: Ville Hämäläinen

text: Hämäläinen siirtyi kaudeksi 2016–2017 vuoden mittaisella sopimuksella SM-liigan nousijajoukkue Mikkelin Jukureiden riveihin. Hän pelasi siellä kuusi runkosarjaottelua ilman tehopisteitä, kunnes Hämäläisen sopimus purettiin yhteisymmärryksessä lokakuussa 2016. Pari päivää myöhemmin hänen tiedotettiin tehneen loppukauden sopimus Saksan toiseksi korkeimmalla sarjatasolla DEL2-liigassa pelaavan Dresdner Eislöwenin kanssa. Lokakuussa 2017 Hämäläinen siirtyi loppukauden 2017–2018 kattavalla sopimuksella Iso-Britannian EIHL-liigan skotlantilaisjoukkue Braehead Claniin oltuaan alkukauden ilman sopimusta.


title: Ville Hämäläinen

text: Hämäläinen pelasi alle 20-vuotiaiden MM-kilpailuissa vuosina 2000 ja 2001. Hän toimi jälkimmäisessä turnauksessa Suomen kapteenina, oli tehoilla 4+3=7 joukkueen toiseksi paras pistemies Jani Ritan jälkeen ja voitti hopeaa. Hämäläinen pelasi myös alle 18-vuotiaiden MM-kilpailuissa vuonna 1999, jolloin hän voitti maailmanmestaruuden. Hän kuului Suomen kapteenistoon ja jakoi neljällä osumallaan joukkueen sisäisen maalipörssin voiton Mikko Hyytiän kanssa. Hämäläinen valittiin turnauksessa Suomen parhaaksi pelaajaksi.


title: Ville Hämäläinen

text: Yhteensä Hämäläinen on pelannut yhden A-, viisi B-, 43 nuorten ja 32 poikien maaottelua. Hän pelasi ensimmäisen ja toistaiseksi ainoan A-maaottelunsa 4. huhtikuuta 2008 Riiassa Latviaa vastaan. Hämäläinen sai ottelussa yhden syöttöpisteen Tuomas Kiiskisen tekemään maaliin. Hän liittyi tuolloin Suomen ensimmäiseen MM-leiriryhmään, jossa Hämäläinen korvasi loukkaantuneen Jarkko Immosen.


title: FC Sinimustat

text: FC Sinimustat oli syyskuussa 2007 perustettu suomalainen jalkapallojoukkue, joka toimi FC Interin reservi- ja kehitysjoukkueena. Joukkue pelasi kolme kautta Kakkosessa. Se putosi kuitenkin kaudella 2010 Kolmoseen eikä lähtenyt enää vuonna 2011 mukaan sarjaan.


title: FC Sinimustat

text: Sinimustat peri Interin entisen reservijoukkueen, naantalilaisen VG-62:n sarjapaikan Kakkosessa. Joukkueen kahtena ensimmäisenä kautena se oli lohkonsa viimeinen joukkue säilyjän paikalla, kunnes vuonna 2010 se jäi lohkojumboksi.


title: FC Sinimustat

text: FC Sinimustien perustajiin kuuluivat muun muassa jalkapalloilijat Magnus Bahne ja Ari Nyman sekä FC Interin puheenjohtaja Stefan Håkans.


title: PK Keski-Uusimaa

text: Pallokerho Keski-Uusimaa eli PK Keski-Uusimaa on vuonna 2005 perustettu suomalainen jalkapalloseura.


title: PK Keski-Uusimaa

text: PK Keski-Uusimaa toimii Keski-Uudenmaan alueen kilpajalkapalloon keskittyvänä kokoomaseurana, joka kokoaa Keravan Pallo -75:n ja Tuusulan Palloseuran motivoituneimmat pelaajat samaan joukkueeseen. Seura perustettiin kyseisten seurojen yhteisenä hankkeena useiden vuosien kaavailujen tuloksena.


title: PK Keski-Uusimaa

text: Seuran edustusjoukkue pelaa kaudella 2018 Suomen kolmanneksi korkeimmalla sarjatasolla Kakkosessa. Seuran reservijoukkue PKKU/2 pelaa Nelosessa.


title: Tom & Jerry Kids

text:
Tom & Jerry Kids ("Tom and Jerry Kids" tai "Tom & Jerry Kids Show") on yhdysvaltalainen Hanna-Barberan tuottama animaatiosarja, joka perustuu Tom ja Jerry kaksikkoon. Siitä tuotettiin yhteensä 65 jaksoa, jotka esitettiin vuosien 1990–1993 aikana. Tämän jälkeen sarjan pohjalta tehtiin spin-off Mestarietsivä Lurppa, jossa seikkailivat Tom & Jerry Kidsissä esiintyneet Lurppa, sekä hänen poikansa Dripple, rouva Vavoom ja McWolf.
Suomessa sarjan jaksoja on julkaistu suomeksi dubatuilla VHS-kaseteilla.


title: Tom & Jerry Kids

text: Tom & Jerry Kids oli hyvin samankaltainen, kuin alkuperäinen versio. Sarjassa hahmot olivat vain huomattavasti nuorempia, mutta sarjan väkivaltaisuutta oli hieman pienennetty. Hahmot kuitenkin käyttivät erilaisia työkaluja ja aseita päästäkseen eroon toisistaan. Useimmiten Tom jahtasi Jerryä pitkin kaupunkia ja taloja. Vuosien 1990–1992 esitetyissä jaksoissa Tom & Jerry jaksojen lisäksi esitettiin joko Lurppasta ja Spikesta lyhytanimaatio. Vuoden 1992–1993 taas mukaan tuli enemmän hahmoja, kuten Slowpoke Antonio, Kyle the Cat ja Wildmouse.


title: Georg Franzén

text: Georg Johan Franzén (4. toukokuuta 1895 Oulu – 8. marraskuuta 1949) oli suomalainen jääkärimajuri. Hänen vanhempansa olivat merikapteeni Georg Gustaf Franzén ja Ida Elise Hedman. Hänet vihittiin avioliittoon vuonna 1923 Elna Ingeborg Sandbergin kanssa. Hän kävi Kemin yhteiskoulua kahdeksan luokkaa, jolta luokalta hän erosi vuonna 1915 ja toimi aluksi kotipaikkakunnallaan jääkärialokkaiden oppaana. Hän jatkoi opintojaan jääkärikauden jälkeen ja kirjoitti ylioppilaaksi Kemin yhteiskoulusta vuonna 1918.


title: Georg Franzén

text:
Franzén liittyi Saksassa sotilaskoulutusta antavaan Jääkäripataljoona 27:ään 17. tammikuuta 1916 ja sijoitettiin pataljoonan pioneerikomppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joen asemasodassa, Riianlahden rannikkoasemissa ja Schmardenissa sekä Aa-joen talvitaisteluissa. Hänet siirrettiin pataljoonan täydennysjoukkoon 6. joulukuuta 1917 hänen sairautensa johdosta. Hän palasi Suomeen sisällissodan jo loputtua 13. toukokuuta 1918.
Opintojensa ohella Franzén toimi kouluttajana Oulun suojeluskunnassa vuonna 1918. Vuosina 1918–1921 hän toimi vääpelinä, nuorempana upseerina ja komppanianpäällikkönä Kaartin rykmentin 3. pataljoonassa, jonka mukana hän siirtyi Suomen valkoiseen kaartiin. Vakinaisesta palveluksesta hän erosi vuonna 1921 ja toimi Durckman Oy:ssä kirjeenvaihtajana vuosina 1921–1922. Suojeluskuntajärjestöön hän liittyi vuonna 1923 ja hänet sijoitettiin päälliköksi Sortavalan 1. alueelle, missä tehtävässä hän oli aina vuoteen 1931 saakka, jolloin hänet komennettiin päälliköksi Oulun suojeluskuntapiirin 1. alueelle. Vuonna 1932 hänet komennettiin Sortavalan 12. alueen päälliköksi, josta hänet siirrettiin vuonna 1934 Kainuun rajavartiostoon nuoremmaksi upseeriksi ja vuonna 1935 nuoremmaksi upseeriksi Joensuun rajavartiostoon. Vuosina 1936–1940 hän toimi kutsunta-asian upseerina Joensuun rajavartiostossa ja Lieksan sotilaspiirissä. Opetustehtävissä hän oli vuonna 1927 konekivääriopissa Suojeluskuntain päällystökoulussa. Sotilasoppejaan hän täydensi Suojeluskuntain päällystökoulussa osallistumalla vuonna 1925 taktiikan soveltamiskursseille ja komentajakursseille vuosina 1932–1933.


title: Georg Franzén

text: Talvisotaan Franzén osallistui edelleen kutsunta-asiain upseerina ja välirauhan aikana hän toimi nuorempana upseerina Rajavartiosto n:o 4:ssä ja asevelvollisuusasiain upseerina Saimaan suojeluskuntapiirissä. Jatkosotaan hän osallistui toimistopäällikkönä Pohjois-Karjalan suojeluskuntapiirin esikunnassa ja vuonna 1942 hänet komennettiin sekalaisiin tehtäviin 5. divisioonan esikuntaan, josta hänet siirrettiin vielä samana vuonna komentajaksi Täydennyspataljoona 5:een. Vuonna 1943 hänet siirrettiin komentajaksi Täydennyspataljoona 6:een. Vuonna 1944 hänet siirrettiin ensin komentajaksi Henkilötäydennys 4:ään ja myöhemmin samana vuonna hänet komennettiin Joensuun sotilaspiirin esikuntaan, mistä tehtävästä hän erosi vakinaisesta palveluksesta vuonna 1944. Luottamustoimissa Franzén toimi vuonna 1932 Suomen Ampujainliittohallituksen jäsenenä.


title: Jussi Laiti

text: Jussi Laiti ent. Johannes Ruth (27. elokuuta 1886 Kuopio – 22. maaliskuuta 1947) oli suomalainen jääkärieversti. Hänen vanhempansa olivat kauppias Adam Ruth ja Henriikka Pehkonen. Hänet vihittiin avioliittoon vuonna 1919 Aino Maria Lietareen (Järvinen) kanssa.


title: Jussi Laiti

text: Hän kävi seitsemän luokkaa Jyväskylän lyseota ja suoritti yksityisoppilaana kahdeksannen luokan muissa aineissa paitsi kielissä. Hän jatkoi opintojaan Teknillisen korkeakoulun (Polyteknillinen opisto) kemiallisella osastolla vuosina 1907–1908. Yleisesikunnan topografikurssin hän suoritti vuosina 1921 ja 1922 ja Sotakorkeakoulun yleisen osaston hän suoritti vuosina 1924–1926.


title: Jussi Laiti

text: Tämä Oulussa ja Vaasassa vuosina 1909–1915 työskennellyt maanmittariapulainen liittyi Saksassa sotilaskoulutusta antavaan Jääkäripataljoona 27:ään 25. tammikuuta 1916 ja sijoitettiin pataljoonan 4. komppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joen asemasodassa ja Riianlahden rannikkoasemissa sekä Aa-joen talvitaisteluissa. Hän suoritti vuonna 1917 sotakoulun B-kurssin Libaussa. Hän oli komennettuna erikoistehtäviin Ruotsiin ja Suomeen 1. elokuuta – 7. joulukuuta 1917 välisen ajan ja osallistui samalla matkalla loka- marraskuun vaihteessa vuonna 1917 aselaiva Equityn tuoman aselastin vastaanottoon ja vartiointiin Vaasan saaristossa.


title: Jussi Laiti

text: Hän astui Suomen armeijan palvelukseen 11. helmikuuta 1918 vänrikiksi ylennettynä ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueenjohtajaksi 2. Jääkärirykmentin 7. Jääkäripataljoonan 1. komppaniaan, missä hän palveli 25. maaliskuuta 1918 saakka, jonka jälkeen komppania siirrettiin 4. Jääkärirykmentin 11. jääkäripataljoonan 2. komppaniaksi. Hän otti osaa sisällissodan taisteluihin Viipurissa ja Kilpisaaren valtaukseen.


title: Jussi Laiti

text: Sisällissodan jälkeen hän palveli edelleen 4. Jääkärirykmentissä, josta hänet komennettiin 13. kesäkuuta 1918 ja siirrettiin edelleen 1. elokuuta 1918 Suomen senaatin sota-asiain toimituskuntaan ja määrättiin Keskusosaston yleisten asiain toimiston päällikön apulaiseksi ja 1. maaliskuuta 1919 alkaen toimiston sihteeriksi ja edelleen 15. maaliskuuta 1919 alkaen toimiston päälliköksi. Armeijasta hän erosi 29. lokakuuta 1919 ja toimi sen jälkeen Oy Fenno-Baltican konttoripäällikkönä. Hän astui uudelleen armeijan palvelukseen 1. kesäkuuta 1920 ja hänet sijoitettiin toimisto- ja topografiupseeriksi Yleisesikuntaan. Hän oli komennettuna Petsamon rajankäyntikomissiossa sotilastopografina ajalla 3. kesäkuuta – 4. syyskuuta 1921. Hänet määrättiin 29. helmikuuta 1924 Yleisesikunnan topografikunnan päällikön apulaiseksi ja edelleen päälliköksi 15. kesäkuuta 1928 alkaen.


title: Jussi Laiti

text: Talvi- ja jatkosotaan hän osallistui puolustusministeriön topografiosaston päällikkönä ja sotien jälkeen hän toimi Puolustusvoimain pääesikunnassa samaisen osaston päällikkönä aina vuoteen 1946 saakka. Hänet on haudattu Helsinkiin.


title: Jussi Laiti

text: Hän on toiminut sotilasmaantieteen tuntiopettajana Sotakorkeakoulussa ja rannikkopuolustuksen täydennyskursseilla vuosina1927–1928 sekä topografian ja karttatiedon tuntiopettajana sotilashallinnollisilla kursseilla vuosina 1929–1930.


title: Jussi Laiti

text: Hän on toiminut Yleisesikunnan kunniatuomioistuimen jäsenenä vuonna 1925 ja varajäsenenä vuosina 1926–1927. Jääkäritoimiston jäsenenä hän on toiminut koko sen toiminta-ajan 2. lokakuuta 1918 – 1. huhtikuuta 1922. Valtioneuvoston asettaman jääkärien kansallislahjakomitean jäsenenä hän toimi vuosina 1919–1920 ja Suomen upseeriliiton johtokunnan jäsenenä vuosina 1918–1919 ja 1922, Jääkäriliiton johtokunnan jäsenenä hän taasen toimi vuosina 1922 ja 1924–1925, Maanmittaustieteiden seuran Maanmittaus-nimisen aikakausjulkaisun neuvottelevan toimikunnan jäsenenä hän toimi vuodesta 1926 alkaen, Sana ja Miekan lehden toimituskunnan jäsenenä hän toimi vuosina 1924–1928. Hän oli topogrammetrisen seuran perustavana jäsenenä.


title: Systemaattinen otanta

text: Systemaattinen otanta tarkoittaa tasavälistä otantaa. Otokseen poimitaan joka k:s havainto, missä k tarkoittaa poimintaväliä. Oltava varmoja ettei populaatio ole jollain tavalla systemaattisessa järjestyksessä.


title: Dagmar

text: Dagmar on pohjoismainen naisen etunimi. Nimi on alkujaan tanskalainen muunnos slaavilaisesta nimestä "Dragomir", joka merkitsee "rauhaa rakastavaa", mutta skandinaavisissa kielissä se voidaan käsittää myös yhdistelmäksi päivää ja neitoa tarkoittavista sanoista.


title: Dagmar

text: Suomessa nimi Dagmar on 1900-luvun alusta vuoden 2009 loppuun mennessä annettu 6474 henkilölle. Suurin osa Dagmar-nimisistä on syntynyt 1900-luvun alkupuolella. Nimeä ei ole suomenkielisessä kalenterissa, mutta suomenruotsalaisen kalenterin mukaan Dagmarin nimipäivä on 26. marraskuuta.


title: Clinton McKinnon

text: Clinton McKinnon, joskus myös Bär McKinnon (Bär, lausutaan "bear", lempinimi lapsuudesta) on yhdysvaltalainen muusikko, joka nykyään asuu Melbournessa, Australiassa. Useimmiten hän soittaa saksofonia, mutta hän on myös soittanut muita instrumentteja, kuten huilua, kitaraa, rumpuja, perkussioita, ja muita akustisia instrumenttejä. Hän tunnetaan ehkä parhaiten Mike Pattonin alkuperäisyhtyeestä, Mr. Bunglesta. Hän oli yksi Pattonin koulukavereista jotka perustivat yhtyeen 1985.


title: Clinton McKinnon

text: McKinnon oli jäsenenä yhtyeessä Mr. Bungle vuodesta 1989 lähtien sen hajoamiseen vuonna 2000, jonka jälkeen hän on esiintynyt sellaistenkin yhtyeiden, kuin Secret Chiefs 3 ja Dieselhed kanssa. McKinnon on myös vieraillut yhtyeiden Melt Banana, Carl Hancock Rux, Ray's Vast Basement, Eyvind Kang ja Barefoot Hockey Goalie satunnaisilla albumeilla. McKinnonin on myös nähty joskus Melbournessa oleskelevan yhtyeen Umläut kanssa.


title: Hu Jun

text: Hu Jun (s. 3. syyskuuta 1978) on kiinalainen pistooliampuja.


title: Hu Jun

text: Hu Jun saavutti MM-kilpailuissa Zagrebissa 2006 joukkuekultaa ja henkilökohtaista hopeaa 10 m ilmapistoolissa.


title: Iitin vaakuna

text: Iitin vaakuna on Iitin kunnan tunnus. Sen on suunnitellut heraldikko Ahti Hammar, ja se vahvistettiin käyttöön 3. maaliskuuta 1953.


title: Iitin vaakuna

text: Vaakunan selitys on ”mustassa kentässä aaltokoroinen hopeahirsi, päällikkeenä paaluittainen kaksilehtinen kulta-avain”. Sen hirsi kuvaa Kymijokea ja päällä oleva avain kunnan keskeistä asemaa joen varrella.


title: Preussen

text: Preussen oli maailman ainoa viisimastoinen täystakiloitu alus. Se laskettiin vesille vuonna 1902, ja se oli vesilinjastaan 124 metriä pitkä ja 16,4 metriä leveä. Siinä oli kahdet prammipurjeet, ja 47 purjeen yhteispinta-ala oli 4 650 neliömetriä. Deutsches Technikmuseumin esitteen mukaan purjepinta-ala olisi ollut peräti 5 560 neliömetriä, ja laivaa on luonnehdittu sekä purjelaiva-aikakauden kulminaatiopisteeksi että sen päätökseksi.


title: Preussen

text: Preussen tuhoutui haaksirikossa Englannin kanaalissa vuonna 1910.


title: Poikajoki (Haapajoki)

text: Poikajoki on noin 18 kilometrin pituinen puro Pohjois-Pohjanmaalla. Poikajoki alkaa Raahen Saloisista ja laskee Perämereen. Poikajoki kuljettaa vettä Raahen vaaroilta, mm Ukkovaaran rinteiltä Rautaruukin Raahen terästehtaalle. Poikajoki yhtyy Haapajokeen Haapajoen kylän kohdalla. Joen yläjuoksusta käytetään joskus nimeä Tuoreenmaanoja yläjuoksulla sijaitsevan Tuoremaa nimisen niityn mukaan.


title: Bill Farmer

text: Bill Farmer (s. marraskuu 1952 Pratt, Kansas) on yhdysvaltalainen Daytime Emmy -ehdokkuuden saanut ääninäyttelijä, joka tunnetaan Hessu Hopon ääniroolista.


title: Bill Farmer

text: Farmer syntyi Prattissa, Kansasissa ja oli lapsesta asti kiinnostunut piirretyistä. Jo nuorena Farmer huomasi kykenevänsä imitoimaan suosikkipiirroshahmojaan ja erityisesti Hessu Hopoa.


title: Bill Farmer

text: Yliopistossa opiskellessaan hän löysi töitä radion ja television parissa, jonka jälkeen Farmer siirtyi stand up -komiikkaan imitaattoriksi. Hän teki esiintymisiä tiistai-iltaisin Dallasissa Comedy Corner -komediaklubilla. Päivätyönään Farmer työskenteli elektroniikkakaupassa. Vuodesta 1982 lähtien hän kuitenkin työskenteli useammin Comedy Cornerissa aina vuoteen 1986 asti, jonka jälkeen Farmer muutti Hollywoodiin.


title: Bill Farmer

text: Päätös muuttaa Kaliforniaan tuli hänen mainosagentiltaan, joka ehdotti muuttamista antaakseen asiakkaalleen mahdollisuuden kokeilla äänilahjojaan, jotta Farmer voisi tehdä sitä työkseen. Neljä kuukautta myöhemmin muutettuaan vaimonsa kanssa Hollywoodiin hänen agenttinsa kysyi Farmerilta osaisiko tämä tehdä minkään Disney-hahmon ääntä. Myöhemmin hän koe-esiintyi Hessu Hopon roolia varten lyhytanimaatioon "Goofy About Health" (1989). Ennen koe-esiintymistään Farmer opiskeli hahmon ääntä kaikista mahdollisesta piirretyistä ja erityisesti 1930-luvun lyhytanimatioelokuvista. Myöhemmin Farmer sai alun perin Pinto Colvigin ääninäyttelemän hahmon. Samoihin aikoihin Tony Anselmo oli tullut uudeksi Aku Ankan ääneksi.


title: Bill Farmer

text: Parhaiten Farmer muistetaan Hopon poppoo -animaatiosarjasta, jota esitettiin alun perin vuosien 1992–1993 aikana. Sarjan jälkeen hän on tehnyt Hessu Hopon lisäksi useita sivurooleja animaatioelokuviin, kuten "Toy Story" (1995), "Herkules" (1997), "Rautajätti" (1999), "Monsterit Oy" (2001), "Karhuveljeni Koda" '2003), "Leijonakuningas 3 – Hakuna Matata" (2004) ja "Ice Age 2" (2006). Lisäksi Farmer toimi vuonna 1996 ilmestyneessä "Space Jam" -elokuvassa Sylvesterin, Viiksi-Vallun ja Kukko Koppavan ääninä.


title: Bill Farmer

text: Farmer opiskeli ääninäyttelemistä Daws Butlerin opissa. Hän on ollut naimisissa vuodesta 1985 lähtien Jennifer Wynne Farmerin kanssa.


title: Rikhard

text: Rikhard on miehen etunimi. Rikhard-nimestä on myös vakiintunut suomen almanakkaan nimi Riku. Rikhardin nimipäivää vietetään 7. helmikuuta, anglosaksisen kuninkaan Rikhard Pyhiinvaeltajan () muistopäivänä. Suomenruotsalaisessa kalenterissa nimi esiintyy samalla päivällä muodossa "Rikard". Suomessa nimi Rikhard on 1900-luvun alusta vuoden 2009 loppuun mennessä annettu 7122 henkilölle.


title: Rikhard

text: Englannin kuninkaista, joiden alkuperäinen nimi on ollut "Richard", käytetään suomen kielessä nimimuotoa Rikhard.


title: Rikhard

text: Nimen juuret juontavat luultavasti muinaisenglannin nimestä "Richeard", jonka alkuosa "rice" tarkoittaa "hallita", ja loppuosa "hard" tarkoittaa "kovaa". Rikhard tarkoittaa siis kovaa hallitsijaa.


title: Hampurin metro

text: Hampurin metro (saksaksi "U-Bahn Hamburg" tai "Hochbahn") on Hampuria ja sen lähiympäristöä palveleva raskas metroverkosto Saksassa. Sillä on pituutta 100,7 kilometriä, josta 40 kilometriä on maanpinnan alapuolella. Asemia verkostossa on 91 neljällä linjalla, jotka on numeroitu U1, U2, U3 ja U4. Neljäs linja U4 avattiin vuonna 2012.


title: Hampurin metro

text: Metroverkoston rakennustyöt aloitettiin vuonna 1907. Alkujaan ympyränmuotoinen metrolinja, joka jaettiin vuonna 1973 U2:n ja U3:n kesken, avattiin vuonna 1912. Tämän jälkeen ympyrän muotoiselta kehäradalta alettiin rakentaa haaroja, joista ensimmäinen länteen kohti nykyistä U2:n asemaa "Lutterothstraße"a, seuraavaksi pohjoiseen kohti U1:n "Ochsenzoll"ia, sitten Barmbekistä Großhansdorfiin ja Ohlstedtiin sekä Hauptbahnhofilta Rothenburgsortiin. Viimeisintä haaraa ei kuitenkaan avattu toisen maailmansodan jälkeen, sillä alue oli niin kovin tuhoutunut sodan aikana.


title: Kuningasintialainen hyökkäys

text: Kuningasintialainen hyökkäys on shakkiavaus, ja -systeemi. Joskus avaukseksi luetaan alkusiirrot


title: Kuningasintialainen hyökkäys

text: Systeemiin liittyvät usein valkean siirrot e4, d3, Rd2, Rgf3, g3, Lg2 ja 0-0. Siirtojärjestyksessä voi esiintyä vaihtelua.


title: Kuningasintialainen hyökkäys

text: Avauksen tunnetuin käyttäjä on ollut Bobby Fischer.


title: Kuningasintialainen hyökkäys

text: Luonteeltaan kuningasintialainen hyökkäys on suljettu, strateginen avaus, joka tarjoaa mukavan keskipelin monia puolustuksia vastaan. Se on peilikuva kuningasintialaisesta puolustuksesta, mistä sen nimikin juontuu, mutta koska valkea pelaa tässä tempon edellä, ei avaus ole aivan samanlainen. Avaus muuntuu usein Retin avaukseksi, katalonialaiseksi avaukseksi, englantilaiseksi avaukseksi tai jopa Nimzo-Larsen-hyökkäykseksi.


title: Kuningasintialainen hyökkäys

text: Kuningasintialaisen hyökkäyksen luokittelu ECO-koodistossa on vaikeaa ja vaihtelee, koska mustan siirrot voivat olla erilaisia.


title: Kipland Kinkel

text: Kipland ”Kip” Phillip Kinkel (s. 30. elokuuta 1982) on yhdysvaltalainen murhaaja.


title: Kipland Kinkel

text: Masennuksesta kärsinyt 15-vuotias Kinkel surmasi kotonaan Oregonissa Ruger puoliautomaattipistoolilla vanhempansa, Faith Kinkelin ja Bill Kinkelin 20. toukokuuta 1998.


title: Kipland Kinkel

text: Seuraavana päivänä aamulla Kinkel lähti aseistautuneena Thurston High Schooliin, josta hänet oli erotettu edellisenä päivänä ampuma-aseen hallussapidon vuoksi ja aloitti ammuskelun. Kaksi oppilasta, 16-vuotias Ben Walker ja 17-vuotias Mikael Nicholauson, saivat surmansa ja 35 muuta henkilöä haavoittui.


title: Kipland Kinkel

text: Kesken ammuskelun Kinkelin aseesta loppuivat panokset. Lataamisen aikana eräs haavoittunut oppilas taklasi hänet. Useat oppilaat saapuivat tämän jälkeen pitämään Kinkelistä kiinni ennen poliisien saapumista.


title: Kipland Kinkel

text: Poliisiasemalla Kinkel tempaisi taskustaan veitsen ja huusi poliisille: ”Ammu minut, tapa minut!” Poliisi suihkutti Kinkelin päälle pippurisuihketta. Kinkel sanoi myöhemmin, että hän oli toivonut poliisin ampuvan hänet.


title: Kipland Kinkel

text: Kinkel kertoi motiiviksi vanhempiensa murhaan halun suojella heitä häpeältä, jonka aiheuttaisi tulevalla kouluammuskelulla.


title: Kipland Kinkel

text: Oikeudenkäynnissä Kinkelin asianajaja vetosi tämän mielenterveystaustaan ja toivoi, että Kinkel selviäisi 30–40 vuoden vankeusrangaistuksella. Kinkelin katsottiin kuitenkin toimineen täydessä ymmärryksessä, ja hänet tuomittiin 111 vuoden vankeusrangaistukseen marraskuussa 1999. Hänellä ei ole mahdollisuutta päästä ehdonalaiseen vapauteen vaan tuomio on istuttava kokonaan.


title: Kipland Kinkel

text: Kinkel anoi kesäkuussa 2007 uutta oikeudenkäyntiä syyntakeettomuuteen vedoten. Kaksi psykiatria on todistanut, että Kinkelillä oli tapahtumahetkellä merkkejä paranoidisesta skitsofreniasta. Elokuussa 2007 Marionin osavaltion oikeus epäsi pyynnön uudesta oikeudenkäynnistä.


title: Kipland Kinkel

text: Kipland Kinkel istuu tuomiotaan Oregon State Correctional Institutionissa, Salemissa, Oregonissa.


title: Siegbert Tarrasch

text: Siegbert Tarrasch (5. maaliskuuta 1862 – 17. helmikuuta 1934) oli yksi 1800-luvun ja 1900-luvun alun vahvimmista shakinpelaajista ja -opettajista. Hän oli saksalainen.


title: Siegbert Tarrasch

text: Tarrasch syntyi Breslaussa, Preussissa. Hän valmistui koulusta 1880, jonka jälkeen hän lähti opiskelemaan lääketiedettä Halleen. Hän eli suurimman osan elämästään perheensä kanssa Baijerissa, ensin Nürnbergissä ja myöhemmin Münchenissä. Hän oli juutalainen ja sai viisi lasta, joista yhden hän menetti ensimmäisessä maailmansodassa.


title: Siegbert Tarrasch

text: Tarrasch oli hyvin innokas shakkikirjailija. Hän kirjoitti muun muassa kirjassaan "Das Schachspiel. Systematisches Lehrbuch für Anfänger und Geübte": "Shakilla - kuten musiikilla ja rakkaudella - on kyky ja taito tehdä ihminen onnelliseksi".


title: Kimveer Gill

text: Kimveer Singh Gill eli Kimveer Gill (9. heinäkuuta 1981 – 13. syyskuuta 2006) oli kanadalainen mies, joka 13. syyskuuta 2006 ammuskeli Dawsonin kollegessa Montrealissa Quebecissa Kanadassa. Alkuperältään hän oli sikhi. Hän tappoi yhden ihmisen ja haavoitti 19 muuta. Poliisi ampui Gilliä käteen, jonka jälkeen Gill teki itsemurhan ampumalla itseään päähän.


title: Richard Teichmann

text: Richard Teichmann (1868–1925) oli Saksan johtava shakinpelaaja. Hänet tunnettiin "Richard viidentenä", koska hän tuli usein viidenneksi turnauksissa. Karlsbadissa 1911 hän kuitenkin voitti turnauksen selvästi. Hän otti murskavoitot muun muassa Akiba Rubinsteinista ja Carl Schlechteristä espanjalaisen pelin samalla muunnelmalla.


title: Italian ympäriajo 2008

text: Italian ympäriajo 2008 oli järjestyksessään 91. maantiepyöräilyn Italian ympäriajo. Kilpailu alkoi joukkueaika-ajolla Palermossa 10. toukokuuta ja päättyi henkilökohtaiseen aika-ajoon Milanossa 1. kesäkuuta 2008.


title: Italian ympäriajo 2008

text: Kilpailussa olivat mukana kaikki edellisvuoden suurten ympäriajojen voittajat Danilo Di Luca, Alberto Contador ja Denis Menšov. Osanottajiin kuuluivat myös Italian ympäriajon kaksinkertaiset voittajat Gilberto Simoni ja Paolo Savoldelli sekä suomalaiset Kjell Carlström ja Jussi Veikkanen.


title: Italian ympäriajo 2008

text: Alberto Contador voitti kilpailun vaikka sijoittui vain yhdellä etapilla kolmen parhaan joukkoon: hän oli toinen kymmenennen etapin aika-ajossa. Hän johti kilpailua ennen viimeisen päivän aika-ajoa vain neljällä sekunnilla ennen Riccardo Riccòa, mutta kasvatti eron lähes kahteen minuuttiin. Marzio Bruseghin sijoittui kolmanneksi vain kaksi sekuntia ennen Franco Pellizottia.


title: Italian ympäriajo 2008

text: Pistekilpailun voitti kolme etappia voittanut kirimies Daniele Bennati ja mäkikilpailun kolme vuorietappia vienyt Emanuele Sella. Nuorten (alle 25-v.) kilpailun voitti Riccardo Riccò ja joukkuekilpailun CSF Group Navigare.


title: Italian ympäriajo 2008

text: aa = aika-ajo, jaa = joukkueaika-ajo


title: Italian ympäriajo 2008

text: Alun perin neljä ProTour-tallia ei saanut kutsua Italian ympäriajoon: Astana Team, Team High Road, Bouygues Télécom ja Crédit Agricole. Kilpailun järjestäjät kutsuivat kuitenkin sittemmin High Roadin ja 4. toukokuuta Astanan mukaan . Myöskään Continental-talli Acqua & Sapone-Caffè Mokambo, joka saavutti kaksi etappivoittoa vuoden 2007 kilpailussa, ei ollut kutsuttujen joukossa.


title: Italian ympäriajo 2008

text: CSF Group Navigare aloitti kilpailun vain kahdeksalla ajajalla argentiinalaisen kirimiehen Maximiliano Richezen dopingkäryn paljastuttua vain päivä ennen kilpailun alkua .


title: Italian ympäriajo 2008

text: DNS = ei lähtenyt etapille, DNF = ei tullut etapilta maaliin, DSQ = hylätty


title: Simon Winawer

text: Simon Abramowicz Winawer (6. maaliskuuta 1838 – 12. tammikuuta 1920) syntyi Varsovassa, Puolassa ja oli johtava saksalainen shakinpelaaja. Hän voitti Saksan mestaruuden vuonna 1883.


title: Simon Winawer

text: Winawer esiintyi kansainvälisellä tasolla ensimmäistä kertaa Pariisissa vuoden 1867 turnauksessa, jossa hän tuli Wilhelm Steinitzin kanssa toiseksi. Seuraavan 15 vuoden aikana hän oli maailman puolen tusinan parhaan pelaajan joukossa. Pariisissa 1878 hän tuli ensimmäiseksi Johannes Zukertortin kanssa, mutta hävisi uusintaottelun. Berliinissä 1881 hän oli kolmas Mihail Tshigorinin kanssa Zukertortin ja Blackburnen jälkeen. Parhaimmassa turnauksessaan, joka oli Wienissä vuonna 1882, hän sijoittui Steinitzin kanssa ensimmäiseksi. Uusintaottelu päättyi tasan. Lontoon 1883 turnauksessa hän pärjäsi heikosti ja päätti siksi lopettaa shakinpeluun. Matkallaan Wieniin hän kuitenkin poikkesi Nürnbergin kautta, koska hänen piti käydä hammaslääkärissä. Samaan aikaan siellä pidettiin turnausta, johon Winawer houkuteltiin mukaan. Hän sijoittui ensimmäiselle sijalle.


title: Simon Winawer

text: Winawerin mukaan on nimetty useita avausmuunnelmia:


title: Ieper

text: Ieper ( [ˈipər], [ipʁ]) on paikkakunta Länsi-Flanderissa, Belgiassa. Se käsittää Ieperin kaupungin sekä Boezingen, Brielenin, Dikkebusin, Elverdingen, Hollebeken, Sint-Janin, Vlamertinge, Voormezelen, Zillebeken ja Zuidschoten kylät. Ieperissä on 34 900 asukasta.


title: Ieper

text: Ensimmäisen maailmansodan aikana kaupungin ympäristö oli keskus- ja ympärysvaltojen asemasodan taistelupaikka vuosina 1914–1918. Neljän vuoden aikana Ieperin alueella haavoittui 1,2 miljoonaa ja kaatui 500 000 sotilasta. Siellä Saksan joukot käyttivät ensimmäisen kerran Fritz Haberin taistelukaasuksi kehittämää kloorikaasua Ranskan joukkoja vastaan.


title: Ieper

text: Ensimmäinen maailmansota tuhosi Ieperin maan tasalle, mutta kaupunki rakennettiin tarkalleen samanlaiseksi kuin ennen sotaa. Jälleenrakentaminen päättyi vasta 1965. Pelloilta löytyy edelleen pommeja ja kaasuaseita. Vuonna 2014 kuoli kaksi ihmistä sodanaikaisen ammuksen räjähdyksessä.


title: Ieper

text: Ieperin alueen sotilashautausmaista suurimmassa, saksalaisessa Langemarckissa, lepää 44 000 vainajaa.


title: Partek

text: Partek oli suomalainen teollisuusyritys, joka perustettiin vuonna 1898 Paraisilla nimellä Paraisten Kalkkivuori Osakeyhtiö (vuodesta 1969 Paraisten Kalkki Oy). Partek oli monialayhtiö, joka valmisti muun muassa kalkkia, sementtiä, kuormankäsittelylaitteita, kuljetusjärjestelmiä, metsäkoneita ja maatalouskoneita. Konepajatoiminta Partekille oli rakentunut yritysostojen kautta. Kone Oyj:n ostettua Partekin vuonna 2002 yhtiö pilkottiin ja myytiin.


title: Partek

text:
Partekin toiminta laajeni kotimarkkinalta yli 30 maahan, tosin suurin osa sen suunnittelusta ja tehtaista oli Suomessa. Päämarkkina-alueet olivat Suomi ja Ruotsi yhteensä 31 prosentin osuudella. Tärkeimmät muut markkina-alueet olivat muut Euroopan unionin maat 29 prosentin osuudella ja Pohjois-Amerikka 18 prosentin osuudella. Partekin henkilöstömäärä oli vuonna 2000 keskimäärin noin 12 000.
Partekilla oli kuitusemettisiä rakennuslevyjä valmistava tehdas Lohjalla vuoteen 1992 saakka, jolloin se myytiin Dansk Eternit Holding A/S:lle. Tehtaan nimi on nykyisin Cembrit Oy.


title: Partek

text: Partek osti Valmetin metsäkoneiden tuotannon Oy Sisu Auto Ab:ltä vuonna 1997. Valmet oli johtavia metsäkonemerkkejä tavaralajimenetelmän mukaisessa puunkorjuussa.


title: Partek

text: Partekin tuotemerkit ja johtava markkina-asema olivat yhtiön strategian perusta. Alallaan merkittäviä tuotemerkkejä olivat:


title: Partek

text: Suomen valtio oli tullut merkittäväksi osakkeenomistajaksi Partekiin siinä vaiheessa, kun Partek osti vuonna 1997 valtion omistuksessa olleen Sisu Auton. Valtio sai tuolloin Partekin osakkeet maksuksi Sisun osakkeista. Vuonna 2002 Kone Oyj osti valtion omistamat Partekin osakkeet ja lunasti muut osakkeenomistajat yhtiöstä. Partek siirtyi näin kokonaan Koneen omistukseen. Partek ei kuitenkaan pysynyt pitkään Koneen omistuksessa, vaan Kone paloitteli yhtiön ja myi sen osat tai luopui niistä muilla tavoin.


title: Partek

text: Kalkin louhintaa ja jalostusta harjoittavan Partek Nordkalk Oy:n Kone myi suomalaiselle sijoittajaryhmälle vuonna 2002. Yhtiön uudeksi nimeksi tuli Nordkalk Oyj Abp.


title: Partek

text: Valmet-metsäkoneiden valmistusoikeudet ja tuotemerkin Kone myi japanilaiselle Komatsu Forestille vuonna 2003. Samana vuonna Kone myi Partekin omistuksessa olleen vähemmistöosuuden Partek Paroc Oy:n osakkeista. Kysymyksessä oli mineraalivillaeristeitä valmistava yhtiö, josta Partek oli jo aiemmin myynyt enemmistöosuuden.


title: Partek

text: Traktoreita valmistavan Valtran ja dieselmoottoreita valmistavan Sisu Dieselin Kone myi yhdysvaltalaiselle AGCO-yhtiölle vuonna 2004.


title: Partek

text: Oy Sisu Auto Ab:n osakekannan Kone myi maaliskuussa 2004 suomalaisen sijoittajaryhmän ja yhtiön johdon perustamalle omistusyhtiölle Suomen Autoteollisuus Oy:lle. Sisu Auto jatkoi toimintaansa entisellä nimellään.


title: Partek

text: Partekin lastinkäsittelyliiketoiminnasta ja hankkimastaan MacGregor-yhtiöstä Kone muodosti vuonna 2005 uuden Cargotec Oyj -nimisen yhtiön ja irrotti sen Koneesta jakautumismenettelyn kautta. Yhtiön omistajiksi tuli osa Koneen pääomistajista, ja se vietiin samana vuonna pörssiin.


title: Euroopan kielet

text: Euroopan kielet kuuluvat pääasiassa indoeurooppalaisiin kieliin. Muita kielikuntia ovat uralilaiset kielet; turkkilaiset kielet; isolaattikieli baski; luoteiskaukasialaiset kielet; pohjoiskaukasialaiset kielet; eteläkaukasialaiset kielet; seemiläiset kielet, joita edustaa maltan kieli; sekä mongolikielet, joita edustaa kalmukin kieli. Lisäksi eurooppaan on muuttanut monia muita kieliä puhuvia ihmisiä.Euroopassa käytössä olevia kirjaimistoja ovat latinalainen kirjaimisto, kyrillinen kirjaimisto ja kreikkalainen kirjaimisto.


title: P.S. Rakastan sinua

text: P.S. Rakastan sinua on irlantilaisen Cecelia Ahernin esikoisteos, joka julkaistiin vuonna 2004. Kirja oli numero 1 bestseller Irlannissa (19 viikkoa), Isossa-Britanniassa, Yhdysvalloissa, Saksassa ja Alankomaissa, ja se on käännetty 50 kielelle. Suomeksi teos ilmestyi vuonna 2005 Pirjo Lintuniemen suomentamana ja Gummeruksen kustantamana. Kirja kertoo kahdesta rakastavaisesta, Hollystä ja Gerrystä. Kirjasta on tehty myös elokuva, joka sai ensi-iltansa Suomessa 4.4.2008.


title: P.S. Rakastan sinua

text: Holly ja Gerry haluavat elää yhdessä elämänsä loppuun asti. Gerry kuolee äkillisesti alle 30-vuotiaana. Holly masentuu, mutta eräänä päivänä hänen äitinsä soittaa. Gerry oli jättänyt paksun kirjekuoren, joka sisältää elämänohjeita. Jokaisen kirjeen lopussa lukee: "P.S. Rakastan sinua".


title: Jaroslav Jiřík

text: Jaroslav Jiřík (s. 10. joulukuuta 1939 – 11. heinäkuuta 2011) oli tšekkiläinen jääkiekkoilija. Pelipaikaltaan hän oli oikea laitahyökkääjä. Hänestä tuli ensimmäinen NHL:ssä pelannut Itäblokin maasta lähtöisin oleva jääkiekkoilija.


title: Jaroslav Jiřík

text: Jiřík pelasi eurooppalaiseksi epätavallisen voimakasta maalinedustapeliä. Hänen pelityyliinsä kuului olla valmiina lyömässä maalivahdin eteensä torjumia kiekkoja maaliin. Jiřík pelasi kolme ottelua St. Louis Bluesin joukkueessa NHL-kaudella 1969–1970. Hän pelasi seitsemän kautta Tšekkoslovakian liigassa RH Brno -jääkiekkoseurassa 1961–1975 ja teki 300 maalia 450 ottelussa. Jiřík pelasi 134 maaottelua Tšekkoslovakian maajoukkueessa ja osallistui kymmenen kertaa maailmanmestaruuskilpailuihin ja kolme kertaa olympialaisiin.


title: Jaroslav Jiřík

text: St. Louis Bluesin manageri Cliff Fletcher varasi vuoden 1969 draftissa ensimmäiseksi Jiříkin. Fletcher oli tehnyt sopimuksen kolmen tšekkoslavakialaisen pelaajan – Jiříkin, Jan Havelin ja Josef Horešovskýn – kanssa, jotka kaikki olivat saaneet Tšekkoslavakian hallituksen luvan siirtyä Pohjois-Amerikkaan. Hallitus kuitenkin muutti mieltään Havelin ja Horešovskýn suhteen, koska he olivat alle 30-vuotiaita. Jiřík, joka oli täyttänyt 30, oli ainoa, joka sai lähteä Pohjois-Amerikkaan.


title: Jaroslav Jiřík

text: Jiřík saavutti jääkiekossa olympiapronssia 1964 ja olympiahopeaa 1968. Hän oli vuoden 1965 MM-kisojen paras maalintekijä.


title: Jaroslav Jiřík

text: Jiřík valmensi RH Brnoa vuodesta 1975 lähtien ja Sveitsin maajoukkuetta 1977–1980.


title: Jaroslav Jiřík

text: Kokeneena lentäjänä tunnettu Jiřík kuoli 11. heinäkuuta vuonna 2011 lento-onnettomuudessa hänen oman koneensa syöksyttyä maahan.


title: Morris Kirksey

text: Morris Marshall Kirksey (13. syyskuuta 1895 Waxachie, Texas – 25. marraskuuta 1981 San Mateo, Kalifornia) oli yhdysvaltalainen yleisurheilija ja rugby union-pelaaja, joka voitti olympiakultaa molemmissa lajeissa. Hän saavutti yleisurheilussa myös hopeaa.


title: Morris Kirksey

text: Kirkseyn kaikki olympiamitalit tulivat Antwerpenin olympialaisista 1920. Hän voitti 100 metrin juoksussa alkueränsä, vaikkakin erä oli tiukka ainakin kahden ensimmäisen juoksijan osalta. Kirksey voitti myös oman puolivälieränsä ajalla 10,8 sekuntia, joka oli 0,2 sekuntia parempi kuin hänen aikansa alkuerässä. Välierässään Kirksey oli vasta kolmas, mutta pääsi viimeisenä erästään jatkoon. Loppukilpailussa Kirksey paransi juoksuaan ja saavutti hopeaa. Loppukilpailussa hänen aikansa oli 10,8.


title: Morris Kirksey

text: Kirksey juoksi 4 × 100 metrin viestissä joukkueensa ankkurina. Yhdysvallat juoksi kaksi hyvää juoksua. Alkuerässä Kirkseyn ei tarvinnut kiriä lopussa, sillä erästä pääsi kaksi joukkuetta jatkoon ja erän kaksi muuta joukkuetta hylättiin. Loppukilpailussa Yhdysvaltain joukkue teki uuden maailmanennätyksen 42,2 ja voitti kultaa.


title: Morris Kirksey

text: Yhdysvaltain voittoaika 42,2 paransi Saksan edellistä maailmanennätystä 0,1 sekunnilla. Joukkueessa juoksivat Kirkseyn lisäksi Jackson Scholz, Loren Murchison ja Charles Paddock. Maailmanennätys pysyi voimassa neljä vuotta, kunnes Britannian joukkue rikkoi sen vuonna 1924.


title: Morris Kirksey

text: Rugbyssä Kirksey oli varma mitalisti jo ennen ottelun alkua, sillä kilpailussa oli mukana vain kaksi joukkuetta, Yhdysvallat ja Ranska. Kun Yhdysvallat voitti ottelun 8-0, tuli Kirkseystä kaksinkertainen olympiavoittaja.


title: Turveruukki

text: Turveruukki Oy on Oulussa kotipaikkaansa pitävä turvetuotantoon keskittynyt Oulun Energia Oy:n tytäryhtiö. Yhtiön tuotteisiin kuuluu pääasiassa energiaturve ja muu bioenergia kuten energiapuu ja peltoenergia. Energiatuotteiden lisäksi turvetta tuotetaan kasvualustoiksi, kuivikkeeksi ja pienessä määrin myös turvekylpyihin.


title: Turveruukki

text: Omia työntekijöitä yrityksellä on vain 17, mutta tuotanto ja kuljetukset työllistävät alihankintayrityksissä noin 200 henkilöä.


title: NBA-kausi 2007–2008

text: NBA-kausi 2007–2008 oli NBA-liigan 62. kausi. Runkosarja alkoi 30. lokakuuta 2007 ja päättyi 16. huhtikuuta 2008, jonka jälkeen käynnistyivät pudotuspelit. Finaalisarja ratkesi 17. kesäkuuta Boston Celticsille otteluvoitoin 4–2.


title: NBA-kausi 2007–2008

text: Runkosarjassa oli huomionarvoista erityisesti läntisen konferenssin kova taso. Yhdeksänneksi jäänyt Golden State Warriors päätti kautensa kautta aikojen korkeimpaan voittoprosenttiin, millä on jääty nykymuotoisten pudotuspelien ulkopuolelle.V=voitot, H=häviöt, V%=voittoprosentti, *=divisioonansa voittaja


title: Ring Ring (albumi)

text: Ring Ring on ruotsalaisen ABBA-yhtyeen 26. maaliskuuta 1973 julkaistu ensimmäinen studioalbumi. Levyn ilmestyessä yhtyettä ei oltu vielä nimetty ABBAksi, joten sen esittäjäksi oli alun perin merkitty Björn & Benny, Agnetha & Frida. Albumin äänitysten alkaessa yhtye oli vain yksi sen jäsenten lukuisista projekteista. Kun kappale ”Ring Ring” muodostui hitiksi, yhtye päätti jatkaa toimintaansa.


title: Ring Ring (albumi)

text: Albumin nimikappale julkaistiin sekä englanninkielisenä että ruotsinkielisenä singlenä. B-puolena olivat ”She’s My Kind of Girl” ja ”Åh, vilka tider” vastaavasti. Singlet on julkaistu tekijänimellä Björn & Benny, Angetha & Frida. Englanninkielisen version B-puolen esittäjäksi on merkitty Björn & Benny ja he ovat kappaleen solisteina. Sen julkaisuvuodeksi on merkitty 1970.


title: Ring Ring (albumi)

text:
A-puoli
 B-puoli


title: Henkilöpalvonta (sosiologia)

text: Henkilöpalvonta, myös henkilönpalvonta, henkilökultti, tarkoittaa henkilön nostamista erityisasemaan muita ylemmäksi. Henkilöpalvontaa esiintyy muun muassa popkulttuurissa, uskonnollisissa yhteisöissä, ja erityisen paljon sitä on käytetty poliittisena käsitteenä.


title: Tohmo

text: Tohmo on Kemijärven 1. kaupunginosa. Se sijaitsee noin kahdeksan kilometrin päästä kaupungin keskustasta.


title: Tohmo

text: Tohmo on rauhallinen ja luonnonkaunis alue. Alueella on useita omakotialueita Tohmon kylässä, Peltoniemessä, Karvakossa, Heralammella ja Rajassa. Rajassa sijaitsi aikanaan armeijan koulutuskeskus, joka on nykyään yksityisessä omistuksessa, alueella on noin 6 ha tontilla sijaitseva 22 asunnon rivitaloalue, joka osittain omistus- ja vuokrauskäytössä.


title: Tohmo

text: Tohmossa on useita vesialueita. Tohmon kylässä Tohmontie päättyy Kemijokeen, rannassa on uimapaikka, venesatama, grillikota ja vessa. Muita suurempia vesialueita ovat Peltojärvi Peltoniemessä ja Karvakkojoki, joka kiemurtelee asuinalueiden keskellä. Karvakkojoessa on ollut sähkövoimalaitos ja mylly, jotka on purettu, mutta ympäristössä on vieläkin nähtävillä niiden jälkiä.


title: Tohmo

text: Kylällä on toiminut useita kauppoja, mutta viimeinen lakkautettiin vuonna 2008. Kylän koulu lakkautettiin vuonna 2010. Kylällä toimii kaupungin omistama asumispalveluyksikkö vanhuksille, Puistolan palvelukeskus.


title: Tohmo

text:
Majoittujien käytettävissä ovat rajavartiolaitoksen entisen päärakennuksen majoitustilat, sauna- ja suihkutilat, keittiö ja 200-paikkainen ruokasali sekä majoitustiloissa oma pienkeittiö. Kävelymatkan päässä on uimaranta. Alueella on urheilukenttä, 25 metrin sisäampumarata, 12,5 metrin sisäuima-allas, caravaanari-alue jossa on erillinen huoltorakennus, aluetta kiertää kävelypolku. Soveltuu hyvin esim. lapsiperheiden lomanviettopaikaksi (oma urheilukenttä + laajat piha-alueet).
Tohmon kylästä on matkaa Kemijärven keskustaan noin 8 km, Rautatieasemalle 6 km, Rovaniemen lentokentälle 80 km, Suomutunturille 50 km ja Pyhätunturille 40 km. Kemijärven paikallisliikenne kulkee Tohmon kylässä pääasiassa tunnin välein. Kylän läpi menee myös Pelkosenniemelle, Pyhätunturille, Sodankylään ja Savukoskelle kulkeva linja-autoliikenne.


title: Tohmo

text: Tohmossa käy kahden viikon välein kaupungin kirjastoauto Kyläluuta, joka tarjoaa kirjastopalveluiden lisäksi mm. Internetin ja opastuksen, joskus auton mukana kulkee terveydenhoitoalan opiskelija joka tarvittaessa mittaa verenpaineen ja -sokerin.


title: Tyrvään murrekirja

text: Tyrvään murrekirja on professori Pertti Virtarannan ja muutamien muiden tutkijoiden kokoama Tyrvään murteella muistiin pantu kertomuskokoelma. Suurin osa kirjan sisällöstä perustuu vuosina 1954–1972 Tyrväällä tehtyihin haastatteluihin. Kirjan julkaisi Suomalaisen Kirjallisuuden Seura. Kirjassa mainitaan useita sanoja, lyhenteitä ja sanontoja, jotka ovat nykyaikana jo kadonneet puhutusta kielestä.


title: Tyrvään murrekirja

text: Kirjaa varten haastateltiin 17 tyrvääläistä, joista eräät olivat asuneet seudulla koko ikänsä. Kertojat olivat varsin iäkkäitä, ja peräti 14 heistä kuoli ennen kuin kirja julkaistiin vuonna 1976. Kirja on näin ollen ainutkertainen dokumentti Tyrvään ja koko Sastamalan seudun murretutkimukselle. Haastatelluista tyrvääläisistä kukin sai kertoa tutkijoille vapaavalintaisia kertomuksia omista suosikkiaiheistaan. Kirjan aihevalikoima on tämän vuoksi laaja: teos sisältää kertomuksia mm. yliluonnollisista asioista, metsämökin elämästä, koulunkäynnin vaikeuksista sekä metsästyksestä. Tyrvään murrekirjan loppuun on koottu noin 5 500 hakusanaa käsittävä Tyrvään murteen pienoissanakirja.


title: Tyrvään murrekirja

text: Seuraavia henkilöitä haastateltiin murrekirjan materiaalin kartuttamiseksi. Lista ei ole kattava.


title: Liukumäki

text: Liukumäki on lasten leikkiväline, jossa käyttäjä liukuu rajattua, kourunomaista kallistettua liukualustaa pitkin alas.


title: Liukumäki

text: Lähtö tapahtuu tasaiselta "aloitusosalta", jossa käyttäjä voi asettua turvalliseen liukuasentoon. Tässä osassa on muuta rakennetta korkeammat kaiteet sekä käsituet laskuun valmistautumista varten. Aloitusosan jälkeen alkaa varsinainen "liukuosa", jossa lasku tapahtuu. Liu’un päättää vaakatasossa oleva "poistumisosa", jossa laskijan vauhti hidastuu tai pysähtyy, jolloin liukuja voi turvallisesti poistua.


title: Liukumäki

text: Julkiset liukumäet on yleensä valmistettu ruostumattomasta pellistä, yksityiseen käyttöön tarkoitetut muovista, harvemmin puusta (käytännössä filmivanerista). Liukumäkiä on useimmiten leikkipuistoissa ja muilla leikkipaikoilla, mutta toisinaan myös rannoilla. Liukumäki on voitu yhdistää myös osaksi kiipeilytelinettä.


title: Liukumäki

text: Yleisiä liukumäkiä koskee Suomessa standardi SFS-EN 1176 (osa 3).


title: Manic Hedgehog

text: Manic Hedgehog -demo on Radioheadin kolmas demo, joka julkaistiin lokakuussa 1991 kasetilla. Se nimettiin Oxfordilaisen levykaupan mukaan.


title: Manic Hedgehog

text: Demoa myytiin Oxfordissa kolmella punnalla, kun yhtyeen nimi oli vielä On A Friday. Se sai suositeltavan arvion paikalliselta musiikkilehdeltä nimeltä "Curfew".


title: Manic Hedgehog

text: Kasetin kansitaiteen on tehnyt Thom Yorke. Hän piirsi sen kuulakärkikynällä, ja siinä on alien ja slogan "Work Sucks".


title: Lahden kaupunkikulttuuriseura

text: Lahden kaupunkikulttuuriseura on perustettu vuonna 2001. Seura on kiinnostunut kaupunkielämän ilmiöistä yleensä ja aivan erityisesti lahtelaisesta elämänmenosta. Seura poimii ja nimeää vuosittain joitakin kiinnostavia lahtelaisia ilmiöitä vuoden kaupunkikulttuuriteoiksi. Ensimmäiset kunniakirjat jaettiin vuonna 2003. Seura osallistuu kaupunkikulttuurikeskusteluun lahtelaisesta näkökulmasta kotisivujensa kautta ja osallistumalla kulttuuritapahtumiin.


title: Brandon Call

text: Brandon Spencer Lee Call (s. 17. marraskuuta 1976) on yhdysvaltalainen näyttelijä. Hänet tunnetaan muun muassa televisiosarjoista "Step by Step", "Baywatch" ja "Santa Barbara".


title: Brandon Call

text: Call voitti kaksi Young Artist Awardia ja oli ehdolla monien muiden saajaksi. Hän esiintyi televisiosarjojen ohella elokuvissa, kuten "Silmittömässä raivossa" (1989).


title: Brandon Call

text: Varhaislapsuudestaan esiintynyt Call haavoittui ampumavälikohtauksessa alkusyksystä 1996. Hän kuitenkin toipui täysin ja jatkoi uraansa; hänellä oli vakituinen rooli "Step by Step" -sarjassa aina vuoteen 1998. Hänellä on vuonna 1998 syntynyt tytär.


title: Richard Kirwan

text: Richard Kirwan (1. elokuuta 1733 – 22. kesäkuuta 1812) oli irlantilainen tieteilijä. Hän vaikutti useilla aloilla, mutta jäi historiaan lähinnä kemistinä ja flogiston-teorian puolestapuhujana.


title: Richard Kirwan

text: Kirwan tuli vuonna 1780 valituksi jäseneksi Royal Societyyn, jonka Copley-mitalin hän voitti 1782. Hän kuoli 78-vuotiaana Dublinissa.


title: Henkilöpalvonta

text: Henkilöpalvonta, myös henkilönpalvonta, yksilönpalvonta, henkilökultti on henkilön nostamista erityisasemaan muita ylemmäksi. Henkilönpalvonta voi kohdistua:


title: Gangseon piirikunta

text: Gangseon piirikunta (, hanja 江西郡, McCune-Reischauer "Kangsŏ-gun") on yksi Korean demokraattisen kansantasavallan Etelä-Pyeonganin maakunnan piirikunnista. Vuoden 2008 väestönlaskennan mukaan siellä oli 191 356 asukasta.


title: Rochus Misch

text: Rochus Misch () oli Adolf Hitlerin sisäpiiriin kuulunut saksalainen Oberscharführer. Hän toimi Hitlerin kuriirina, henkivartijana ja puheluiden vastaanottajana vuodesta 1940 tämän itsemurhaan 30. huhtikuuta 1945.


title: Rochus Misch

text: Misch syntyi Stare Siołkowicessa lähellä Opolea Sleesiassa. Hän jäi kaksivuotiaana orvoksi ja asui isovanhempiensa kanssa. Misch työskenteli maalarina. Hänen tyttärensä nimi on Brigitta Jacob-Engelken.


title: Rochus Misch

text: Misch liittyi Waffen-SS-joukkoihin vuonna 1937. Puolan offensiivin aikana hän haavoittui vakavasti Modlinin taistelussa, mutta onnistui neuvottelemaan puolalaisten joukkojen antautumisen taistelun aikana. Palkinnoksi teostaan hän sai toisen luokan rautaristin.


title: Rochus Misch

text: Misch joutui Neuvostoliiton vangiksi paettuaan Führerbunkerista 2. toukokuuta 1945 vain kaksi tuntia ennen kuin puna-armeija valtasi bunkkerin. Hän vietti yhdeksän vuotta vankileirillä, minkä aikana häntä kidutettiin jotta hän kertoisi Hitlerin tarkan kohtalon. Vapauduttuaan vuonna 1954 hän palasi Berliiniin, jossa hän asui kahden kilometrin päässä Führerbunkerista. Bunkkerin löydyttyä uudelleen 1990-luvulla Misch vastusti bunkkerin tuhoamista selittäen sen olevan tärkeä osa maailmanhistoriaa. Misch kirjoitti muistelmistaan kirjan "Der letzte Zeuge" ("The Last Witness"), joka julkaistiin vuonna 2008. Siegfried Knappen kuoltua 1. joulukuuta 2008 Misch oli viimeinen elossa oleva Führerbunkerissa asunut henkilö.


title: Rochus Misch

text: Ikääntynyttä Mischiä haastateltiin säännöllisesti vielä 2000-luvun puolella. Hän antoi viimeisimmän haastattelunsa Daily Expressille vuonna 2011.


title: Rochus Misch

text: Vuoden 2004 elokuvassa "Perikato" Mischiä esitti Heinrich Schmieder.


title: Halikon Meisala

text: Halikon Meisala on kylä entisen Halikon kunnan alueella Halikonlahden rannalla Salossa. Kylä sijaitsee Soikvuoren ja Mustametsän mäkien ja Purilanjoen välisessä laaksossa. Kylässä on muutamia maatiloja. Kylän nimi oli vielä ennen vuoden 2009 kuntaliitosta pelkkä Meisala, mutta se muutettiin Halikon Meisalaksi erotuksena kaupungissa sijaitsevaan toiseen kylään, minkä nimeksi tuli Paimion Meisala.


title: Halikon Meisala

text: Meisalan keskellä on vanha Meisalan tila. Kylä on kuulunut suomalaisen vero-oikeuden piiriin, joten se on perustettu ennen 1300-lukua. Meisalalla on ollut myös tytärkylä Kyneppälahti, joka on liitetty takaisin Meisalaan. Kylän kantatila päätyi 1500-luvulla Vuorentaan kartanon haltuun panttilainana ja siirtyi 1600-luvulla puustelliksi. Myöhemmin tila siirtyi valtiolle. Meisalasta tuli itsenäinen tila vasta 1940-luvun lopulla. Kantatilaan kuului kolme torppaa; Purila, Kiikala ja Mäenala, jotka ovat edelleen kylässä maatiloina.


title: Halikon Meisala

text: Meisalassa sijaitsevat Lehtiniemen leirikeskus ja Vaisakon suojeltu lehtoalue.


title: María Isabel Urrutia

text: Maria Isabel Urrutia Osoró (s. 25. maaliskuuta 1965 Candelaria, Valle del Cauca) on kolumbialainen painonnostaja ja olympiavoittaja. Vuodesta 2006 lähtien hän on kuulunut kotimaansa edustajainhuoneeseen.


title: María Isabel Urrutia

text: Urrutia voitti naisten 75 kg:n sarjan kultamitalin Sydneyn olympialaisissa 2000. Hän on kotimaansa ensimmäinen olympiavoittaja. MM-kilpailuissa hän voitti yhteistuloksen mestaruuden 82,5 kg:n sarjassa Sarajevossa 1990 ja 83 kg:n sarjassa Istanbulissa 1994. Lisäksi hän saavutti MM-kisojen yhteistuloskilpailuissa neljä hopea- ja kaksi pronssimitalia.


title: Kangaroo Island

text: Kangaroo Island on saari Etelä-Australiassa. Se on Tasmanian ja Melville Islandin jälkeen Australian kolmanneksi suurin saari. Saari on noin 150 kilometriä pitkä ja 0,9–55 kilometriä leveä. Sen pinta-ala on 4 416 neliökilometriä. Yli kolmasosa saaresta on kansallispuistoa tai suojelualuetta. Vuonna 2006 saarella asui 4 702 ihmistä.


title: Kangaroo Island

text: Kangaroo Island erkani Australuan mantereesta merenpinnan nousun takia noin 10 000 vuotta sitten. Saarelta tehdyt löydöt viittaavat saarella olleen aboriginaalien asutusta ennen eurooppalaisten tutkimusmatkailijoiden saapumista. Aboriginaalien jälkeen seuraavat asukkaat saarella olivat merileijonien metsästäjiä. He saapuivat 1800-luvun alussa ja toivat saarelle mukanaan myös Tasmaniasta ja manner-Australiasta kidnapattuja aboriginaalinaisia, jotka pakotettiin saarella töihin. Britit löysivät saaren ensimmäisinä eurooppalaisina vuonna 1802. Tutkimusretkeä johtanut kapteeni Matthew Flinders nimesi saaren Kangaroo Islandiksi, koska he olivat metsästäneet kenguruita saarelta tutkimusmatkan aikana.


title: Kangaroo Island

text: Saarella sijaitsee neljä majakkaa: vuonna 1852 rakennettu Cape Willoughby, 1858 rakennettu Cape Borda, 1908 rakennettu Cape St Albans ja 1909 rakennettu Cape du Couedic. Cape Willoughbyn majakka on Etelä-Australian vanhin.


title: Sulkasatoa osa II

text: Sulkasatoa osa II on Lapinlahden Lintujen vuonna 1995 julkaistu kokoelmalevy, joka on jatkoa vuonna 1994 ilmestyneelle kokoelmalevylle Sulkasatoa osa I. Kappale sisältää parhaimpia kappaleita vuosilta 1985–1992 albumeilta: "Lapinlahden Linnut" (1985), "Jep" (1986), "Vihreä Gorilla" (1987), "Lauluja Nuppilasta" (1988), "Elämä janottaa" (1989), "Tähdet kertovat" (1990) ja "Grrr!" (1992)


title: Uudenmaan Autourheilijat

text: Uudenmaan Autourheilijat UAU ry on pääasiassa Vantaalla toimiva autourheilujärjestö ja se on yksi AKK-Motorsportin jäsenjärjestöistä. Yhdistys syntyi vuonna 2008, kun Vantaan AU ja Hyrylän UA yhdistyivät. UAU:n tavoitteena on liikennekulttuurin, nuorisotyön ja autourheilun edistäminen koko pääkaupunkiseudulla. Seurojen yhdistymisen pyrkimyksenä on isomman jäsenmäärän turvin parantaa lajin harrastusmahdollisuuksia. Nykyään yhdistyksen lajit ovat rallisprint, jokamiesluokka ja karting. Nykyinen jäsenmäärä on yli 100. Seuran puheenjohtaja on Klaus Tanskanen.


title: Uudenmaan Autourheilijat

text: Vantaan Autourheilijat -yhdistys muodostui vuonna 1997, kun Tikkurilan, Keimolan ja Vantaan Urheiluautoilijoiden seurat yhdistyivät.


title: Uudenmaan Autourheilijat

text: Yhdistys järjesti radio-ohjattavien polttomoottoriautojen Pohjoismaiden mestaruuskilpailut Vantaalla syyskuussa 2010.


title: Mabel Mosquera

text: Mabel Mosquera Mena (s. 1. heinäkuuta 1969 Quibdó, Kolumbia) on kolumbialainen painonnostaja ja olympiamitalisti. Mosquera aloitti painonnostouransa vuonna 1999. Hän voitti pronssia Ateenan olympialaisissa 2004 naisten 53 kilon sarjassa. Hänen tuloksensa kilpailussa oli 197,5 kiloa.


title: Chris Tarrant

text: Christopher John Tarrant (s. 10. lokakuuta 1946 Reading) on brittiläinen televisio- ja radiojuontaja. Hänet tunnetaan parhaiten "Haluatko miljonääriksi?" -visailuohjelman brittiläisen version juontajana. Hän on myös muun muassa juontanut 1980-luvun lopusta lähtien ITV-kanavan "…on Television"-nimistä viihdeohjelmaa (myöhemmin nimellä "Tarrant on TV"), jossa Tarrant arvosteltee ulkomaisia viihdeohjelmia. Arvostelun kohteeksi ohjelmassa on joutunut muun muassa Lapinlahden Lintujen tekemän viihdesarjan "Seitsemän kuolemansyntiä" jakso, joka osallistui vuonna 1989 Montreuxin Kultainen ruusu -kilpailuun.


title: Kingwood

text: Kingwood on Millencolinin albumi, joka julkaistiin vuonna 2005.


title: No Cigar

text: No Cigar on Millencolinin tunnetuimpia kappaleita, joka julkaistiin heidän albumillaan Pennybridge Pioneers. No Cigarista tehtiin myös EP, joka julkaistiin vain Australiassa ja Yhdysvalloissa.


title: The Best of David Bowie 1974/1979

text: The Best of David Bowie 1974/1979 on David Bowien vuonna 1998 julkaistu kokoelma-albumi.


title: Superystävät (vuoden 1978 animaatiosarja)

text: Superystävät () on yhdysvaltalainen Hanna-Barberan tuottama animaatiosarja, jonka on oli toinen spin-off-sarja alkuperäiselle "Superystäville". Sarja perustuu DC Comicsin Oikeuden Puolustajiin. Sarjasta tuotettiin yhteensä 16 jaksoa, jotka esitettiin Yhdysvalloissa vuoden 1978 aikana.


text: Superystävien ryhmän jäseninä toimivat tällä kertaa Teräsmies, Batman, Robin, Ihmenainen, Vihreä Lyhty, Salama, Haukkamies, Vesimies, Apache Chief, Samurai ja Black Vulcan. Yhdessä he taistelivat Tuomionlegioonaa vastaan, johon kuuluivat Lex Luthorin lisäksi Brainiac, Bizarro, Lelumies, Arvuuttaja, Gorilla Grodd, Sinestro, Black Manta, Kapteeni Kylmä, Linnunpelätin, Cheetah, Giganta ja Solomon Grundy.


text: Myös Suomessa sarja on julkaistu DVD:n muodossa.


text: Wizard Magazine listasi vuonna 2001 "Superystävät" sijalle 62 laatimassaan kautta aikain sadan parhaan animaatiosarjan listalla.


title: Machine 15

text: Machine 15 on Millencolinin seitsemäs studioalbumi, joka ilmestyi huhtikuussa 2008, joskin Australiassa jo maaliskuussa. Albumi julkaistiin Yhdysvalloissa 6. toukokuuta 2008 ja Japanissa 21. toukokuuta 2008.


title: Jalometallia

text: Jalometallia (alaotsikkona Kovimmat suomalaisen rokin klassikot) on suomalainen albumi, joka julkaistiin 31. lokakuuta 2003. Se sisältää tunnettuja suomirock-hittejä eri esittäjien esittäminä. Levy on jatkoa vuoden 2002 "Takorautaa" -albumille, jolla versioitiin kauneimpia suomalaisia rakkauslauluja.Bonuskappale


title: Guo Moruo

text: Guo Moruo (; 1892 – 12. kesäkuuta 1978) oli kiinalainen runoilija, kirjailija, historioitsija, arkeologi ja poliitikko. Hän toimi Kiinan tiedeakatemian puheenjohtajana vuodesta 1949 kuolemaansa.


title: Guo Moruo

text: Guolle myönnettiin vuonna 1951 Leninin kansainvälinen rauhanpalkinto.


title: Guo Moruo

text: Guo oli maansa kommunistisen puolueen merkittävä jäsen. Hän osallistui vuonna 1927 Nanchangin kansannousuun, jonka epäonnistuttua hän pysyi paossa Japanissa aina vuoteen 1937.


title: Guo Moruo

text: Guo koki vainoa kulttuurivallankumouksen yhteydessä vuonna 1966. Hän kuitenkin sai jälleen poliittista vaikutusvaltaa päästyään vuonna 1969 Kiinan kommunistipuolueen keskuskomiteaan.


title: Maya Lin

text: Maya Ying Lin (; s. 5. lokakuuta 1959 Athensissa, Ohio) on yhdysvaltalainen arkkitehti, jonka työtä on muun muassa Vietnamin veteraanien muistomerkki Washington DC:ssä.


title: Maya Lin

text: Maya Lin on kiinalaisen arkkitehti-kirjailija Lin Huiyinin sisaruksen tytär. Lin opiskeli Yalen yliopistossa. Vietnamin veteraanien muistomerkki oli hänen suunnitelmansa vuodelta 1981.


title: Maya Lin

text: Maya Linin myöhemmän työn tulosta on muun muassa Civil Rights Memorial Alabaman Montgomeryssä. Hänet valittiin vuonna 2005 Yhdysvaltain taiteiden ja kirjallisuuden akatemiaan.


title: Lin Huiyin

text: Lin Huiyin (; 10. kesäkuuta 1904 – 1. huhtikuuta 1955) oli kiinalainen arkkitehti ja kirjailija.


title: Lin Huiyin

text: Lin syntyi 10. kesäkuuta 1904 Hangzhoun kaupungissa Zhejiangin maakunnassa. Hänen sukunsa oli kotoisin Fujianissa ja monet sen jäsenet olivat toimineet hallinnon virkamiehinä tai oppineina. Lin varttui isovanhempiensa luona ja alkoi 8-vuotiaana käydä koulua Shanghaissa. Vuonna 1916 perhe muutti Pekingiin Linin isän Lin Changminin saatua viran oikeusministerinä. Vuosien 1920 jia 1921 välillä Lin matkusti isänsä mukana Euroopassa ja kävi koulua Lontoossa. Englannissa Lin kiinnostui arkkitehtuurista, minkä lisäksi hän alkoi seurustella runoilija Xu Zhimon kanssa. Lin päätti kuitenkin lopulta katkaista suhteensa jo avioliitossa olleeseen Xuhun, joka kirjoitti hänestä myöhemmin runossaan "Ouran".


title: Lin Huiyin

text: Xu Zhimo ja Hu Shi perustivat vuonna 1923 uudenkuun kirjallisuusseuran Pekingissä ja myös Lin otti osaa seuran toimintaan. Nobelin kirjallisuuspalkinnon saaneen Rabindranath Tagoren vieraillessa toukokuussa 1924 Lin ja Xu esittivät tämän kunniaksi Tagoren näytelmän "Chitrangadan" pääosia. Lin toimi myöhemmän arkkitehdin uransa ohella myös kirjailijana ja hän julkaisi ensimmäisen runonsa huhtikuussa 1931 ja häntä voidaan pitää yhtenä ensimmäisistä nykyaikaisista kiinalaisista naisrunoilijoista. Runojen ohella Lin kirjoitti esseitä, näytelmiä ja novelleja kääntäen myös teoksia englannista.


title: Lin Huiyin

text: Rabindranath Tagoren vierailun jälkeen vuonna 1924 Lin matkasi kihlattunsa Liang Sichengin kanssa Yhdysvaltoihin opiskelemaan arkkitehtuuria. Liniä ei kuitenkaan tuolloin hyväksytty Pennsylvanian yliopiston arkkitehtuurin laitokselle, joka ei vielä tuolloin ottanut naisopiskelijoita. Sen sijaan Lin opiskeli yliopiston taidekoulussa, jossa oli mahdollista suorittaa arkkitehtuurin kursseja. Hän valmistui lopulta Yalen yliopistota pääaineenaan lavastus. Maaliskuussa 1928 Lin avioitui kihlattunsa kanssa Vancouverissa, minkä jälkeen pari palasi Kiinaan opettamaan Koillisessa yliopistossa Shenyangissa.


title: Lin Huiyin

text: Vuosien 1930 ja 1945 välillä Lin ja Liang matkustivat ympäri Kiinaa tehden kenttätutkimuksia arkeologisilla kohteilla. Pari julkaisi yhteistyönä useita tieteellisiä julkaisuja, kuten "Jin Fen gu jianzhu yucha jilue" (1935) ja "Zhongguo jianzhu shi"(suom. "Kiinalaisen arkkitehtuurin historia", 1942). Parin julkaisut tekivät kansallisesti ja kansainvälisesti tunnetuksi joitakin ennestään tuntemattomia kohteita. Heidän suurimpiin saavutuksiinsa kuuluu Foguangin buddhalaisen temppelin löytäminen. Tang-dynastian aikana valmistunut rakennus oli ikänsä puolesta puurakennukseksi harvinainen Kiinassa. Vuonna 1945 päättyneen Kiinan–Japanin sodan jälkeen Lin opetti Tsinghua-yliopistossa Pekingissä, jossa hänen miehensä oli ollut perustamassa arkkitehtuurin laitosta. Lin toimi myös Pekingin suunnittelukomitean johdossa. ja pyrki asemassaan suojelemaan vanhaa kaupunginmuuria, sekä muita Pekingin vanhoja rakennelmia. Kiinan hallinto tuhosi näihin aikoihin monia Pekingin historiallisia osia uusia rakennuksia varten. Tämän ohella hän oli mukana suunnittelemassa Kiinan kansantasavallan vaakunaa ja Kansan sankareiden muistomerkkiä Taivaallisen rauhan aukiolla. Lin kuoli tuberkuloosiin Pekingissä 2. huhtikuuta 1955.


title: Lin Huiyin

text: Linin veljentytär Maya Lin on myös ammatiltaan arkkitehti ja hänet tunnetaan etenkin Vietnam Veterans Memorialin suunnittelijana Yhdysvalloissa. Lin itse on tullut hiljattain mielenkiinnon kohteeksi Kiinassa suositun vuoden 1999 televisiosarja "'Renjian siyue tianin" myötä. Sarjassa esiintyvät runoilija Xu Zhimon kolme rakastettua ja sarjan nimi on lainaus Linin eräästä runosta.


title: Robert Cheruiyot

text: Robert Kipkoech Cheruiyot (s. 26. syyskuuta 1978 Kapsabet) on kenialainen kestävyysjuoksija, joka on erikoistunut maratonille.


title: Robert Cheruiyot

text: Cheruiyot voitti vuonna 2002 Milanon maratonin ajalla 2.08.59. Seuraavana vuonna hän oli paras Bostonin maratonilla ajalla 2.10.11 ja sijoittui lisäksi kolmanneksi Milanon maratonilla. Vuonna 2005 hän oli viides Bostonin ja neljäs New Yorkin maratonilla.


title: Robert Cheruiyot

text:
Cheruiyot voitti vuoden 2006 Bostonin maratonin reittiennätyksellä 2.07.14, joka rikkoi Cosmas Ndetin vuonna 1994 juokseman aiemman ennätyksen yhdellä sekunnilla. Tulos on myös hänen oma ennätyksensä. Cheruiyot voitti samana vuonna myös Chicagon maratonin ajalla 2.07.35, vaikka kaatuikin selälleen juuri ollessaan ylittämässä maalilinjaa. Hän löi päänsä katuun ja joutui olemaan vammojensa vuoksi kaksi päivää sairaalassa.
Vuonna 2007 Cheruiyot voitti jälleen Bostonin maratonin juostuaan ajan 2.14.13, ja sijoittui lisäksi neljänneksi Chicagon maratonilla. Vuonna 2008 hän voitti Bostonin maratonin kolmannen kerran peräkkäin – ja kaikkiaan neljännen kerran – ajalla 2.07.46. Berliinin MM-kilpailuissa 2009 hän sijoittui maratonilla viidenneksi ja saman vuoden New Yorkin maratonilla toiseksi.


title: Robert Cheruiyot

text: Cheruiyot voitti vuosina 2006–2007 kilpaillun ensimmäisen World Marathon Majors -kilpailusarjan.


title: Lisa Eilbacher

text: Lisa Eilbacher (s. 5. toukokuuta 1956) on yhdysvaltalainen näyttelijä. Hän aloitti uransa lapsena; elokuvia, joissa hän on myöhemmällä urallaan esiintynyt, ovat muiden muassa "Upseeri ja herrasmies" (1982) ja "Beverly Hills kyttä" (1984).


title: Lisa Eilbacher

text: Eilbacher syntyi Saudi-Arabiassa öljy-yhtiön johtajan tyttärenä.


title: Yosa Buson

text: Yosa Buson (与謝蕪村; 1716 – 25. joulukuuta 1784) oli japanilainen runoilija ja taidemaalari Edo-kauden ajalla. Hän kuuluu Matsuo Bashōn, Kobayashi Issan ja Masaoka Shikin kanssa haikun johtaviin nimiin.


title: Danny Dark

text: Danny Dark (oik. Daniel Melville Croskery, 19. joulukuuta 1938 – 13. kesäkuuta 2004) oli yhdysvaltalainen ääninäyttelijä, joka tunnettiin muun muassa Teräsmiehen äänenä 1970- ja 1980-luvulla useissa Superystävät animaatioissa.


title: Danny Dark

text: Dark muistetaan erityisesti lukuisista mainosäänistään, sekä ollessan 1970- ja 1980-luvulla Teräsmiehen äänenä. Hän aloitti uransa nuorena aluksi DJ:nä paikallisella radioasemalla ja siirtyi myöhemmin työskentelemään Clevelandiin, Miamiin, New Orleansiin ja St. Louisiin ennen kuin sai vakituisen aseman losangelesilaisesta KLAC-AM-radiokanavalta vuosina 1963–1966. Dark tunnettiin erityisesti DJ:nä, joka teki kuuntelijoilleen useita pilapuheluita ja ilmoituksia. Tämän jälkeen hän siirtyi mainosääneksi ja televisioiden kuuluttajaksi. Dark oli muun muassa pitkään NBC-televisiokanavan juontajaäänenä.


title: Cordwainer Smith

text: Cordwainer Smith (oikealta nimeltään Paul Myron Anthony Linebarger, 11. heinäkuuta 1913 Milwaukee – 6. elokuuta 1966 Baltimore) oli yhdysvaltalainen Itä-Aasian tutkija, psykologisen sodankäynnin asiantuntija ja kirjailijanimellä Cordwainer Smith tieteiskirjailija. Smithin novellien parhaimmistoa on suomennettu valikoimassa "Planeetta nimeltä Shajol" (WSOY 1985, suom. Matti Rosvall).


title: Kielot

text: Kielot ("Convallaria") on parsakasveihin kuuluva kasvisuku. Siihen kuuluu useimpien lähteiden mukaan vain yksi laji, kielo ("Convallaria majalis"). Kielon ja sen lähilajien taksonomiassa on kuitenkin tapahtunut 2000-luvulla useita muutoksia ja maantieteellisten muotojen luokittelu on vielä toistaiseksi epävarma.


title: Kielot

text: Kielon pohjoisamerikkalainen muoto "C. majalis" L. var "montana" katsotaan joissakin lähteissä omaksi "C. majuscula" -lajikseen. Toisten tutkijoiden mukaan kyseessä puolestaan on muodon sijaan kielon alalaji, jolle on annettu tieteellinen nimi "C. majalis" L. subsp. "majuscula". Myös kielon aasialaisen muodon "C. majalis" L. var. "keiskei" taksonominen asema on epäselvä, sillä senkin katsotaan toisinaan muodostavan oman lajinsa "C. keiskei" tai "C. japonica". Lisäksi kielon kaukasialaiset populaatiot on joskus luettu omaksi lajikseen "C. transcaucasica". Aiemmin myös kiehkurakielo ("Polygonatum verticillatum") on luettu kuuluvaksi "Convallaria"-sukuun.


title: Kielot

text: Myös sukua ylemmän tason luokittelussa on tapahtunut muutoksia. "Convallaria"-suku luokiteltiin pitkään omaan kielokasvien heimoonsa ("Convallariaceae"), mutta uusimman, vuonna 2009 julkaistun APG III -luokittelun mukaan ne kuuluvat nykyään parsakasvien heimoon ("Asparagaceae") ja sen "Nolinoideae"-alaheimoon. Kyseinen alaheimo puolestaan tunnettiin aikaisemmassa, vuonna 2003 julkaistussa APG II -luokittelussa ruskuskasvien heimona ("Ruscaceae").


title: Dire Tune

text: Dire Tune Arissi (s. 19. kesäkuuta 1985) on etiopialainen kestävyysjuoksija, joka on erikoistunut maratonille.


title: Dire Tune

text: Tune sijoittui vuonna 2005 neljänneksi Los Angelesin maratonilla, mutta jäi Helsingin MM-kilpailuissa 37:nneksi. Seuraavana vuonna hän oli neljäs Debrecenissä käytyjen maantiejuoksun maailmanmestaruuskilpailujen henkilökohtaisessa kilpailussa. Joukkuekilpailussa hän kuului hopeaa saavuttaneeseen Etiopian joukkueeseen. Lisäksi hän voitti Hongkongin maratonin.


title: Dire Tune

text: Tune voitti vuonna 2007 Houstonin maratonin ajalla 2.26.52 ja sijoittui toiseksi Naganon maratonilla juostuaan 2.28.59, mutta keskeytti Osakan MM-kisojen maratonkilpailun. Seuraavana vuonna hän uusi Houstonin maratonin voittonsa ennätyksellään, joka lähteestä riippuen on joko 2.24.39 tai 2.24.40. Huhtikuussa hän voitti Bostonin maratonin ajalla 2.25.25. Kesäkuussa 2008 hän juoksi Tšekin Ostravassa tunnin juoksun maailmanennätyksen 18 517 metriä. Pekingin olympialaisissa 2008 Tune sijoittui viidenneksitoista ajalla 2.31.16. Vuonna 2009 hän sijoittui Bostonin maratonilla toiseksi ja Berliinin MM-maratonilla 23:nneksi.


title: Dire Tune

text: Tune sijoittui 2010 Frankfurtin maratonilla toiseksi. Hän sai Nanningin puolimaratonin MM-kilpailuissa hopeaa sekä henkilökohtaisessa että joukkuekilpailussa. Seuraavana vuonna hän oli kuudes Bostonin maratonilla, mutta Daegun MM-maratonilla hänet hylättiin.


title: Dire Tune

text: Lähde: IAAF


title: Ville Vuorela

text: Ville Vuorela (s. 1973) on suomalainen roolipelikirjailija ja pelisuunnittelija. Hän on kirjoittanut Petri Hiltusen luomaan Praedor-maailmaan sijoittuvat kirjat "Vanha koira" (Jalava) ja Käärmetanssija. Vuonna 2011 ilmestyi Vuorelan teos "Häirikkötehdas: nörttinä koulussa ja töissä", joka kertoo hänen kokemuksistaan peruskoulussa. Vuorela julkaisee roolipelejä oman yrityksensä, Burger Gamesin, kautta.


title: Risto Ahonen (kansanedustaja)

text: Risto Sakari Ahonen (8. helmikuuta 1943 Kauhajoki – 10. elokuuta 2008 Mynämäki) oli SDP:n kansanedustaja vuosina 1983–1991.


title: Risto Ahonen (kansanedustaja)

text: Ahonen työskenteli metallimiehenä ja merimiehenä ja oli pääluottamusmies. Hänet valittiin eduskuntaan Turun läänin eteläisestä vaalipiiristä. Hän oli myös presidentin valitsijamies 1982 ja 1988 sekä jäsenenä Nastolan kunnanvaltuustossa ja Uudenkaupungin kaupunginvaltuustossa.


title: Oulunkylän Kiekko-Kerho

text: Oulunkylän Kiekko-kerho ry eli OKK on helsinkiläinen vuonna 1973 perustettu jääkiekkoseura. Seura toimii pohjois-Helsingin alueella. Joukkueen kotihalli on Malmin jäähalli.


title: Oulunkylän Kiekko-Kerho

text: Oulunkylän Kiekko-kerhon toiminnan painopiste on juniorikiekkoilussa. Sillä on n. 350 junioria ja joukkue kaikissa ikäluokissa, paitsi 00-ikäluokassa. Seuran A-juniorit pelasivat kaudella 2007–08 3. divisioonassa ja B-juniorit 4. divisioonassa. OKK:lla on myös viisi aikuisten joukkuetta, joista edustusjoukkue pelaa II-divisioonassa.


title: Oulunkylän Kiekko-Kerho

text: Oulunkylän Kiekko-kerho sai vuonna 1996 Nuori Suomi -laatusinetin. Se oli ensimmäinen pääkaupunkiseudun jääkiekkoseuralle myönnetty.


title: Voro (jalkapalloilija)

text: Salvador González Marco eli Voro (s. 9. lokakuuta 1963 Valencia, Valencian maakunta, Espanja) on espanjalainen uransa lopettanut jalkapalloilija.


title: Voro (jalkapalloilija)

text: Puolustajana pelannut Voro edusti pelaajaurallaan pääsarjatasolla Valenciaa, Deportivo de La Coruñaa ja Logroñésia. Deportivossa hän saavutti Espanjan cupin ja supercupin vuonna 1995. Espanjan maajoukkueessa Voro pelasi yhdeksän ottelua vuosina 1993–1995. Hän kuului joukkueen kokoonpanoon vuoden 1994 MM-kilpailuissa.


title: Voro (jalkapalloilija)

text: Voro nimettiin Valencian edustusjoukkueen päävalmentajaksi 21. huhtikuuta 2008 seurajohdon erotettua alankomaalaisen Ronald Koemanin. Aikaisemmin hän oli toiminut joukkueen delegaattina. Voron ottaessa tehtävän vastaan oli kautta jäljellä viisi ottelua ja joukkue oli sarjassa sijalla 15, kaksi pistettä putoamisviivan yläpuolella. Lähes ensimmäisenä tekonaan hän kutsui Koemanin hyllyttämän kolmikon David Albeldan, Miguel Ángel Angulon ja Santiago Cañizaresin takaisin joukkueen vahvuuteen. Voron valmentamana Valencia voitti neljä ottelua ja hävisi yhden, ja sijoittui sarjassa lopulta siedettävästi kymmenneksi. Viimeisen ottelun jälkeen Voro ilmoitti palaavansa entiseen tehtäväänsä joukkueen delegaattina.


title: Voro (jalkapalloilija)

text: Marraskuun lopussa 2015 Vorosta tuli jälleen Valencian päävalmentaja. Voron pesti jäi lopulta muutaman päivän mittaiseksi, kun seura palkkasi Gary Nevillen päävalmentajaksi. Hänen ainoassa ottelussaan Valencia pelasi 1–1 tasapelin FC Barcelonan kanssa.


title: Voro (jalkapalloilija)

text: Pako Ayestaránin saatua potkut Valencian peräsimestä 20. syyskuuta 2016 Vorosta tuli jälleen seuran väliaikainen päävalmentaja. Hän väistyi tehtävistään kuun lopussa, kun Cesare Prandelli aloitti työnsä Valencia-valmentajana. Italialaisen erottua tehtävistään 30. joulukuuta 2016 Vorosta tuli vuoden 2017 alussa jälleen Valencian päävalmentaja. Voron johdolla Valencia kipusi putoamisviivan tuntumasta liigan keskikastiin ja oli 12:s. Eroa putoamisviivaan kertyi lopulta 15 pistettä. Kauden jälkeen Valencian seurajohto ilmoitti, että kaudella 2017/18 Voron korvaa päävalmentajana Marcelino García Toral.


title: Sightless

text: Sigthless on suomalainen death metal - ja black metal -yhtye. Alun perin vuonna 1995 perustettu tamperelainen yhtye toimi muilla nimillä useita vuosia ennen kuin vuonna 2004 syntyi nykyinen Sightless. Sightless julkaisi kolme promo-CD:tä, jotka johtivat levysopimukseen helsinkiläisen Stay Heavy Recordsin kanssa. Sightlessin debyyttilevy "Larvae of Trinity" julkaistiin suomessa 16.4.2008. Saksassa, Sveitsissä, Itävallassa sekä benelux-maissa "Larvae of Trinity" julkaistiin 25.5.2008.


title: Sightless

text: Sightless on ollut keikalla muun muassa seuraavien yhtyeiden kanssa: Mayhem, Gorgoroth, Noxa, Prohibitory, Catamenia, Deathchain, Sear, Alghazanth ja Darkwoods My Betrothed.CD:t


title: Sightless

text: Demot


title: Kano (täsmennyssivu)

text: Kano tai Kanō voi tarkoittaa:


title: NBA-kausi 2006–2007

text: NBA-kausi 2006–2007 oli NBA-liigan 61. kausi. Runkosarja alkoi 31. lokakuuta 2006 ja päättyi 18. huhtikuuta 2007, jonka jälkeen käynnistyivät aina 14. kesäkuuta 2007 asti kestäneet pudotuspelit. Mestaruuden voitti San Antonio Spurs, joka kaatoi finaaleissa Cleveland Cavaliersin suoraan neljässä ottelussa.V=voitot, H=häviöt, V%=voittoprosentti, *=divisioonansa voittaja


title: Modulaatioindeksi

text: Modulaatioindeksi määrittelee kuinka paljon moduloitu signaali eroaa moduloimattomasta signaalista. Sen suuruuden määrittelee käytettävä modulaatio.


title: Aarne Lang

text:
Aarne Karl Adolf Lang (19. huhtikuuta 1888 Jyväskylä – 3. huhtikuuta 1960) oli suomalainen jääkärieverstiluutnantti ja tilanomistaja.
Langin vanhemmat olivat varatuomari August Edvard Adolf Lang ja Olga Augusta Rosvall. Hän kävi viisi luokkaa Oulun klassillista lyseota, minkä jälkeen hän jatkoi opintojaan ja suoritti farmaseuttitutkinnon vuonna 1909 ja jatkoi edelleen opintojaan Helsingin yliopiston farmaseuttisessa laitoksessa kolme ja puoli lukukautta. Hänet vihittiin avioliittoon vuonna 1918 Mary Helena Hartosen kanssa.


title: Aarne Lang

text: Lang liittyi yhtenä ensimmäisistä Saksassa järjestetylle Pfadfinder-kurssille 28. helmikuuta 1915. Hänet sijoitettiin joukon 2. komppaniaan, ja 31. elokuuta 1915 alkaen hänet liitettiin Kuninkaallisen Jääkäripataljoona 27:n konekiväärikomppaniaan, josta hänet siirrettiin 6. marraskuuta 1915 pataljoonan 3. komppaniaan ja edelleen 19. elokuuta 1916 pataljoonan täydennysjoukkoon ja 5. lokakuuta 1916 uudelleen 3. komppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joen asemasodassa ja Riianlahden rannikkoasemissa. Hän osallistui sotakoulun A-kurssiin Libaussa vuonna 1917.


title: Aarne Lang

text: Lang astui Suomen armeijan palvelukseen 11. helmikuuta 1918 kapteeniksi ylennettynä ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan komppanianpäälliköksi 1. Jääkärirykmentin 2. Jääkäripataljoonan 1. komppaniaan, josta hänet siirrettiin 22. maaliskuuta 1918 komppanianpäälliköksi Reserviupseerikouluun (puolustusministeriön sotavänrikkikoulu).


title: Aarne Lang

text: Sisällissodan jälkeen Lang komennettiin 5. elokuuta 1918 Karjalan rykmentti n:o 1:een, josta muodostettiin myöhemmin ensin Itä-Suomen jalkaväkirykmentti n:o 5 ja myöhemmin Pohjois-Savon rykmentti. Hänet sijoitettiin ensin III pataljoonan komentajaksi ja l. tammikuuta 1921 alkaen talouspäälliköksi sekä 8. maaliskuuta 1924 alkaen I pataljoonan komentajaksi. Hän hoiti useita kertoja rykmentinkomentajan tehtäviä. Hänet siirrettiin 11. heinäkuuta 1924 Polkupyöräpataljoona 3:n komentajaksi. Armeijasta hän erosi 10. lokakuuta 1925 ja toimi sen jälkeen vuosina 1926–1929 Keskinäisen Henkivakuutusyhtiö Suomen tarkastajana ja vuosina 1930–1932 Oy Nielsen & Winter ab:n edustajana ja vuosina 1933–1937 rohdoskauppiaana Helsingissä. Näiden työtehtäviensä jälkeen hän toimi Hietalahden kartanon omistajana Mikkelissä vuoteen 1950, jolloin hän muutti Helsinkiin. Luottamustehtävissä hän toimi 3. Divisioonan kunnianeuvoston jäsenenä vuosina 1919–1925. Hänet on haudattu Mikkelin maalaiskunnan hautausmaalle.


title: Ole Andreas Lilloe-Olsen

text: Ole Andreas Lilloe-Olsen (27. huhtikuuta 1883 – 29. huhtikuuta 1940) oli norjalainen ampuja ja olympiavoittaja. Lilloe-Olsen on Norjan kaikkien aikojen menestynein urheilija kesäolympialaisissa. Hän voitti kuusi olympiamitalia, joista viisi oli kultaisia ja yksi hopeinen. Hän voitti kaikki mitalinsa 100 metrin hirviammunnasta ja sen eri variaatioista.


title: Kylylahden kaivos

text: Kylylahden kaivos sijaitsee Polvijärvellä. Rakentamistyöt alkoivat syksyllä 2010. Ensimmäinen 700 metriä pitkä vinotunneli valmistui keväällä 2011. Täyden kapasiteetin tuotanto oli suunnitelmien mukaan käynnissä kesällä 2012. Kaivoksen käyttöajaksi lasketaan noin yhdeksän vuotta, vuoteen 2021. Tarkkoja malmivarantoarvioita ei kuitenkaan ole tehty 400 m alapuolelta.


title: Kylylahden kaivos

text: Kaivoksesta louhitaan kuparia, kobolttia, nikkeliä, sinkkiä ja kultaa. Malmin louhinta tapahtuu maanalaisena. Kaivoksesta louhitaan vuosittain noin 550 000 tonnia malmia, joka kuljetetaan rikastettavaksi Kaavin Luikonlahdessa sijaitsevalle rikastamolle.


title: Kylylahden kaivos

text: Kaivoksen on rakentanut Kylylahti Copper Oy, joka on australialaisen Altona Mining Ltd:n suomalainen tytäryhtiö. Kaivoksen ja rikastamon arvioidaan työllistävän pysyvästi noin 110 ihmistä.


title: Kylylahden kaivos

text: Kaivosalue sijaitsee kilometrin päässä Polvijärven kirkonkylästä Kaaville päin. Sen lähellä on Vasarakankaan suunniteltu talkkikaivosalue.


title: Kylylahden kaivos

text: Finanssialan kriisi syksyllä 2008 on viivästytti hankkeen toteuttamista.


title: Kylylahden kaivos

text: Ruotsalainen monimetalliyhtiö Boliden AB osti Kylylahden kaivoksen kesällä 2014.


title: AMOS-3

text: AMOS-3, myös AMOS-60, on Israelin tietoliikennesatelliitti, jota tulee operoimaan Spacecom. Se laukaistiin Zenit-3SLB-raketin ensimmäisellä lennolla LC-45/1:stä Baikonurin kosmodromista . Laukaisu oli myös Land Launchin ensimmäinen laukaisu.


title: AMOS-3

text: AMOS-3 perustuu Israelin Amos-satelliitti pohjaan. Sen tehon lähteenä on kaksoisaurinkopaneeli. AMOS-3 korvaa AMOS-1:n geosynkronisella radalla 4°W. AMOS-3:ssa on 15 K/K-kaistan transponderia, ja sen käyttöajaksi arvioidaan 18 vuotta.


title: Marina Palace

text: Marina Palace on Turun keskustassa VII kaupunginosassa, Linnankadun ja Läntisen Rantakadun välissä sijaitseva hotelli. Vuodesta 2006 lähtien hotelli on kuulunut Radisson Blu -hotelliketjuun nimellä Radisson Blu Marina Palace Hotel. Hotellissa on 184 huonetta ja 300 hengen kokoustilat. Hotellitoimintaa on vuoden 2011 alkupuolelta asti hoitanut Turun Osuuskauppa.


title: Marina Palace

text: Marina Palace valmistui vuonna 1973. Hotellin rakentamiseksi järjestettiin vuonna 1970 yleinen arkkitehtuurikilpailu, jonka voitti arkkitehtitoimisto Jaakko ja Unto Rantanen. Toimisto myös suunnitteli hotellin. Sen urakoi Rakennustoimisto A. Puolimatka Oy. Rakennustaiteellisesti ja kulttuurihistoriallisesti arvokas Aurajoen varrella sijaitseva hotellirakennus on suojeltu asemakaavassa. Hotelli- ja ravintolatoimintaa pyöritti aluksi Alkon tytäryhtiö Yhtyneet Ravintolat (myöhemmältä nimeltään Arctia). Arctian jälkeen hotelli kuului pohjoismaiseen Scandic-hotelliketjuun, joka puolestaan kuului viitisen vuotta Hilton-hotelliketjuun. Hilton myi Scandicin 2007.


title: Marina Palace

text: Hotelli menestyi heti avaamisensa jälkeen hyvin, ja sinne majoitettiin muun muassa Turkuun saapuneet valtiovieraat sekä tasavallan presidentti. Hotellissa ovat yöpyneet muun muassa Ruotsin kuningas Kaarle XVI Kustaa ja kuningatar Silvia, Namibian presidentti Sam Nujoma ja Alankomaiden kuningatar Beatrix. Hotellin ylimmän kerroksen asunnossa asuu Hesburger-pikaruokaravintolaketjun omistaja Heikki Salmela.


title: Marina Palace

text: 1980-luvun puolivälissä Marina Palacea laajennettiin. 1990-luvun aikana hotellitoiminta vaikeutui, ja hotelli joutui muun muassa lomauttamaan työntekijöitään. 2000-luvun alussa Marina Palacen omistaja vaihtui useita kertoja, ja vuonna 2003 tuolloin Scandic-hotelliketjuun kuuluneen hotellin toiminta lopetettiin.


title: Marina Palace

text: Scandic-hotellin lakkautettua toimintansa tiloihin suunniteltiin vanhusten palvelutaloa, mutta lopulta rakennus muuttui uudelleen hotelliksi. Vuonna 2006 täysin peruskorjattu Marina Palace liittyi "Radisson SAS" -hotelliketjuun. Hotellin pihan alle rakennettiin pysäköintihalli.


title: Marina Palace

text: Hotellitoimintaa hoiti vuodesta 2006 lähtien SOK:n tytäryhtiö Sokotel Oy, joka möi liiketoiminnan vuoden 2011 alussa Turun Osuuskaupalle. Hotelli jatkaa toimintaa Radisson Blu -liikemerkin alla.


title: NForce 4

text: nForce 4 on Nvidian kehittämä emolevypiirisarja tietokoneen emolevyille. Piirisarja esiteltiin lokakuussa 2004. Piirisarja tukee AMD Athlon 64-bittisiä prosessoreita (Socket 754-, Socket 939- ja AM2 - liitäntöjä) ja Intel Pentium 4 LGA775 -prosessoreja. Socket 754 -versiossa HyperTransport-väylä on lukittu toimimaan 800 MHz:n kellotaajuudella (6,4 Gb/s siirtomäärä).


title: NForce 4

text: nForce4- ja nForce4-4x-emolevy


title: Elsa Vuontisjärvi

text: Elsa Kaarina Vuontisjärvi (4. lokakuuta 1937 Enontekiö – 24. toukokuuta 2017 Enontekiö) oli suomalainen kirjailija. Hän kävi kansakoulun ja kansanopiston ja hänen kirjalliseen tuotantoonsa kuului romaaneja, näytelmiä, radiokuunnelmia ja novelleja.


title: Elsa Vuontisjärvi

text: Vuontisjärvi on harrastanut kirjoittamista eri muodoissa nuoresta lähtien ja hänelle se on ollut elämäntapa.


title: Elsa Vuontisjärvi

text: Vuontisjärven romaani "Proksinvainiot" käsitteli Enontekiön historiaa romaanin tapahtumien ajoittuessa 1700- ja 1800-lukujen vaihteeseen. Romaanissa "Pimennetyt ikkunat" Vuontisjärvi kuvaa sotavuosien tapahtumia Ylä-Lapissa lapsen näkökulmasta. Romaani "Pannajulistus" kertoo 1520-luvun Ruotsi-Suomen vaiheista. Muissa teoksissaan Vuontisjärvi käsitteli Lapin nykypäivän ongelmia erityisesti työttömyyttä.


title: Konsortio

text:
Konsortio (, 'osallisuus', 'kumppanuus') on organisaatioiden usein väliaikainen yhteenliittymä jonka tarkoituksena on näiden edun ajaminen.
Perinteisesti konsortio-käsite on kuvannut pankki- ja liikemaailman yhteistoimintaa, mutta siitä on tullut korkeakoulumaailmassa yksi oppilaitosten välisen yhteistyön muodoista.Konsortiota voi harkita esimerkiksi akatemiahanke- tai akatemiaohjelmahauissa. Joissakin hauissa (esimerkiksi jotkut akatemiaohjelmahaut) hyväksytään vain konsortiohakemuksia. Toisaalta taas henkilökohtaista tutkijatehtävän rahoitusta ei voi hakea konsortiona.Konsortion etuna on kuitenkin joustavuus ja sen helppo muunneltavuus tilanteiden mukaan ja se, että konsortio-muodossa tapahtuva yhteistyössä voi välttää byrokratiaa. Konsortio on hyvä vaihtoehto toimintaa aloitettaessa, mutta sen vakiintuessa kannattaa harkita kiinteämpiä yritysmuotoja.


title: Ernst Bertram

text: Ernst Bertram () oli saksalainen kirjallisuustieteilijä ja runoilija.


title: Ernst Bertram

text: Bertram toimi Kölnin yliopiston professorina vuodesta 1922 vuoteen 1946, jolloin hänet erotettiin natsiyhteyksiensä vuoksi. Bertram tutki muun muassa Friedrich Nietzschen ja Adalbert Stifterin tuotantoa. Hänen merkittävimmät runoteoksensa olivat "Gedichte" (1913), "Wartburg" (1933), "Griecheneiland" (1934) ja "Die Fenster von Chartres" (1940).


title: Elmshorn

text: Elmshorn on kaupunki Hampurin metropolialueella Schleswig-Holsteinin osavaltion eteläosassa Saksassa. Se sijaitsee Elben sivujoen Krückaun rannalla noin 32 kilometriä luoteeseen Hampurista. Elmshornin naapurikuntia ovat Raa-Besenbek, Horst (Holstein), Klein Offenseth-Sparrieshoop, Bokholt-Hanredder, Kölln-Reisiek, Seeth-Ekholt, Klein Nordende ja Seester.


title: Elmshorn

text: Pohjanmeren läheisyyden vuoksi kaupungin kesät ovat kosteita ja talvet lauhoja. Voimakkaita tuulia hyödynnetään energiantuotannossa. Kaupungin matalin kohta on marskimaalla 30 senttimetriä merenpinnan alapuolella, korkein kohta on 21 metriä merenpinnan yläpuolella kaupunginpuistossa (Butterberg).


title: Elmshorn

text: Elmshornissa on noin 49 200 asukasta.


title: Elmshorn

text: Varhaisin asiakirjamaininta Elmshornista on vuodelta 1141 muodossa "Elmeshorne". Nikolainkirkko rakennettiin vuonna 1350. Kolmikymmenvuotisen sodan aikana Elmshornia piinasi hyökkäävien sotajoukkojen lisäksi rutto. Vuonna 1643 ja jälleen 1657 Ruotsin joukot tuhosivat kaupunkia. 1700-luvulla kaupungin talous elpyi hiljalleen. Suuressa palossa 24. huhtikuuta 1750 tuhoutui kymmeniä taloja. Noin 600 kuolonuhria vaatineesta vuoden 1756 myrskytulvasta Elmshorn säästyi melko pienin vaurioin ja kykeni vastaanottamaan eloonjääneitä pahemmin kärsineiltä alueilta.


title: Elmshorn

text: Napoleonin sotien aikana 1813 ja 1814 Venäjän, Ruotsin ja Preussin joukot miehittivät kaupunkia. Sotien jälkeen Tanskan kuningas Fredrik VI halusi edistää valaanpyyntiä kohonneen kalaöljyn tarpeen johdosta. 1800-luvulla hylkeen- ja valaanpyynti sekä merikauppa olivat niin merkittäviä Elmshornille, että kaupunkia sai lisänimen "dat lütje Hamborg" ("pikku-Hampuri"). Toinen Saksan-Tanskan sota päättyi saksalaisvaltioiden voittoon. Holsteinista ja sen mukana Elmshornista tuli osa Itävaltaa vuonna 1865, mutta jo seuraavana vuonna Preussin-Itävallan sodassa Holstein siirtyi Preussille.


title: Elmshorn

text: Teollistumisen myötä 1800-luvun lopulla Elmshornin väkiluku kasvoi huomattavasti. Myös kuntaliitokset lisäsivät kaupungin väestömäärää. Rautatielinjan Altona–Kiel avaaminen vuonna 1844 oli merkittävä edistysaskel. Vuonna 1845 avattiin Marschbahnin ensimmäinen osuus Elmshornista läheiseen Glückstadtiin. Elmshorn–Barmstedt–Oldesloer-rata avattiin 9. kesäkuuta 1907.


title: Elmshorn

text: Saksan kansallissosialistinen työväenpuolue erotti Elmshornin pormestarin virastaan 1933. Kristalliyönä 10. marraskuuta 1938 poltettiin Flamwegin varrella sijainnut synagoga. Rautatiesolmukohtansa ja teollisuutensa vuoksi Elmshornia pommitettiin tiuhaan toisen maailmansodan aikana. Brittien ilmahyökkäyksessä 3. elokuuta 1943 kuoli 62 ihmistä ja haavoittui 150, sillä runsaan pilvisyyden johdosta Hampuriin suunnatut pommit piti pudottaa Elmshorniin. Kun brittien nopeasta etenemisestä keväällä 1945 oltiin täysin varmoja, Elmshorniin pystytettiin väliaikainen antifasistinen hallinto 3. toukokuuta. Pormestari pantiin viralta ja kansallissosialistijohtajat pidätettiin. Schleswig-Holsteinin provinssin johtaja ja kansallissosialistinen aluejohtaja ("Gauleiter") Hinrich Lohse yritti tukahduttaa tämän kansannousun väkivaltaisesti Pinnebergistä käsin. Paikalle tulleet brittijoukot riisuivat kuitenkin Lohsen poliisijoukot aseista ja estivät operaation. Elmshornin irtaantuminen kansallissosialismista ennen miehitysjoukkojen saapumista oli ainutkertaista Saksassa.


title: Elmshorn

text: Pohjois-Saksaa ja myös Elmsfurtia koetteli ankara myrskyvuoksi 16. ja 17. helmikuuta 1962. Vuonna 1969 valmistui patorakennelma "Krückausperrwerk", jolla toistuvat tulvat saatiin taltutettua. Vuonna 1833 perustetun Kremer-Werft-telakan konkurssi 1978 päätti vuodesta 1764 jatkuneen laivanrakennusperinteen Elmshornissa.